**Europski socijalni fond**

**Operativni program Učinkoviti ljudski potencijali**

**2014. – 2020.**

**UPUTE ZA PRIJAVITELJE**

Otvoreni privremeni poziv

Poboljšanje pristupa ranjivih skupina tržištu rada u sektoru turizma i ugostiteljstva

UP.02.2.2.03

**03.05.2017.**

**Rok za podnošenje projektnih prijedloga:**

SADRŽAJ

[1. TEMELJI I OPĆE ODREDBE 4](#_Toc475707212)

[**1. 1 Uvod** 4](#_Toc475707213)

[**1.2 Pravna osnova i strateški okvir** 5](#_Toc475707214)

[**1.3 Pojmovi i kratice** 7](#_Toc475707215)

[**1.4 Svrha i cilj te ciljne skupine poziva na dostavu projektnih prijedloga** 10](#_Toc475707216)

[**1.5 Pokazatelji** 13](#_Toc475707217)

[**1.6 Financijska alokacija i iznos bespovratnih sredstava** 20](#_Toc475707218)

[2. UVJETI ZA PRIJAVITELJE 23](#_Toc475707219)

[**2.1 Prijavitelj i partneri** 23](#_Toc475707220)

[**2.2 Uvjeti prihvatljivosti Prijavitelja/Partnera** 23](#_Toc475707221)

[**2.2.1 Prihvatljivi Prijavitelji** 23](#_Toc475707222)

[**2.2.2 Prihvatljivi Partneri** 23](#_Toc475707223)

[**2.2.3 Kriteriji za isključenje Prijavitelja i Partnera** 24](#_Toc475707224)

[**2.3. Broj projektnih prijedloga po Prijavitelju** 25](#_Toc475707225)

[3. UVJETI PRIJAVE PROJEKTNIH PRIJEDLOGA 26](#_Toc475707226)

[**3.1 Lokacija** 26](#_Toc475707227)

[**3.2 Trajanje i početak provedbe** 26](#_Toc475707228)

[**3.3 Prihvatljive aktivnosti** 26](#_Toc475707229)

[**3.4 Neprihvatljive aktivnosti** 28](#_Toc475707230)

[**3.5 Informiranje i vidljivost** 28](#_Toc475707231)

[4. FINANCIJSKI ZAHTJEVI 30](#_Toc475707232)

[**4.1 Prihvatljivost izdataka** 30](#_Toc475707233)

[**4.1.1 Prihvatljivi izdaci** 30](#_Toc475707234)

[**4.1.2 Neprihvatljivi izdaci** 34](#_Toc475707235)

[**4.2.Prihodi od projektnih aktivnosti** 36](#_Toc475707236)

[5. POSTUPAK PRIJAVE 37](#_Toc475707237)

[**5.1 Način podnošenja projektnog prijedloga** 37](#_Toc475707238)

[**5.2 Povlačenje projektnog prijedloga** 40](#_Toc475707239)

[**5.3 Rok za podnošenje projektnih prijedloga** 40](#_Toc475707240)

[**5.4 Izmjene i dopune poziva na dostavu projektnih prijedloga** 41](#_Toc475707241)

[**5.5 Obustava i produženje roka za dostavu projektnih prijedloga** 41](#_Toc475707242)

[**5.6 Otkazivanje Poziva** 41](#_Toc475707243)

[**5.7 Dodatne informacije** 41](#_Toc475707244)

[6. POSTUPAK DODJELE 43](#_Toc475707245)

[**6.1 Administrativna provjera** 44](#_Toc475707246)

[**6.2 Procjena kvalitete** 45](#_Toc475707247)

[**6.3 Odluka o financiranju** 53](#_Toc475707248)

[**6.4 Odredbe vezane uz dodatna pojašnjenja tijekom postupka dodjele bespovratnih sredstava** 53](#_Toc475707249)

[**6.5 Prigovori** 54](#_Toc475707250)

[**6.6 Ugovor o dodjeli bespovratnih sredstava** 55](#_Toc475707251)

[7. PRIJAVNI OBRASCI I PRILOZI 56](#_Toc475707252)

1. TEMELJI I OPĆE ODREDBE

Ove Upute za prijavitelje (u daljnjem tekstu: Upute) uređuju način podnošenja projektnih prijedloga navodeći kriterije odabira i kriterije prihvatljivosti prijavitelja i partnera, projekta, aktivnosti, izdataka te pravila provedbe projekata koji se financiraju u okviru ovog Poziva na dostavu projektnih prijedloga (u daljnjem tekstu: Poziv).

**1. 1 Uvod**

Okvir za korištenje instrumenata kohezijske politike Europske unije (EU) u Republici Hrvatskoj u razdoblju 2014.-2020. reguliran je Sporazumom o partnerstvu između Republike Hrvatske i Europske Komisije za korištenje strukturnih i investicijskih fondova EU-a za rast i radna mjesta u razdoblju 2014.-2020. (u daljnjem tekstu: Sporazum o partnerstvu). Sporazum o partnerstvu opisuje način na koji će Republika Hrvatska pristupiti ispunjavanju zajedničkih ciljeva strategije Europa 2020, kao i nacionalnih ciljeva, uz pomoć sredstava iz proračuna EU koja su joj dodijeljena kroz višegodišnji financijski okvir za razdoblje 2014.-2020. godine.

Operativni program Učinkoviti ljudski potencijali 2014.-2020. (OP ULJP) je plansko programski dokument u kojem se detaljno opisuju i razrađuju mjere i aktivnosti za učinkovitu provedbu i korištenje Europskog socijalnog fonda, jednog od glavnih instrumenta Europske unije usmjerenog na pružanje potpora za ulaganje u ljudski kapital i jačanje konkurentnosti europskog gospodarstva, a koji je usvojen Provedbenom odlukom Europske komisije od 17. prosinca 2014. godine C(2014)10150).

Osnovni cilj Operativnog programa Učinkoviti ljudski potencijali je pridonijeti rastu zapošljavanja i jačanju socijalne kohezije u Hrvatskoj. Operativnim su programom razrađena ulaganja u četiri temeljna područja: zapošljavanje i tržište rada, socijalno uključivanje, obrazovanje i cjeloživotno učenje te potpora javnoj upravi.

Aktivnosti financirane iz sredstava Europskog socijalnog fonda pomažu ljudima da unaprijede svoje vještine i lakše se integriraju na tržište rada, usmjerene su na borbu protiv siromaštva i socijalne isključenosti te na poboljšanje učinkovitosti javne uprave.

Ovaj Poziv provodi se u okviru OP ULJP, Prioritetne osi 2 – Socijalno uključivanje, investicijskog prioriteta 9.iv: „Poboljšanje pristupa pristupačnim, održivim i visokokvalitetnim uslugama, uključujući usluge zdravstvene skrbi i socijalne usluge od općeg interesa“, Specifičnog cilja 9.iv.2.: Poboljšanje pristupa visokokvalitetnim socijalnim uslugama, uključujući podršku procesu deinstitucionalizacije.

**1.2 Pravna osnova i strateški okvir**

Dokumenti vezani za pravila provedbe Europskog socijalnog fonda (ESF) u Republici Hrvatskoj su:

1. Zakonodavstvo i strateški okvir Europske unije
   1. **Uredba (EU) br. 1303/2013[[1]](#footnote-2)** Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 od 11. srpnja 2006. (SL L 347, 20.12.2013.) (Uredba (EU) br. 1303/2013);
   2. **Uredba (EU) br. 1304/2013[[2]](#footnote-3)** Europskog Parlamenta i Vijeća od 17. prosinca 2013. o Europskom socijalnom fondu i stavljanju izvan snage Uredbe Vijeća (EZ) br. 1081/2006 (Uredba o ESF-u)
   3. **Provedbena uredba Komisije (EU) br. 215/2014[[3]](#footnote-4)** оd 7. ožujka 2014. o utvrđivanju pravila u skladu s Uredbom (EU) br. 1303/2013 Europskog parlamenta i Vijeća o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo u vezi s modelima za potporu ciljevima u području klimatskih promjena, određivanjem ključnih etapa i ciljeva u okviru uspješnosti i nazivljem kategorija intervencija za europske strukturne i investicijske fondove (Provedbena uredba Komisije (EU) br. 215/2014);
   4. **Provedbena uredba Komisije (EU) br. 821/2014[[4]](#footnote-5)** оd 28. srpnja 2014. o utvrđivanju pravila za primjenu Uredbe (EU) br. 1303/2013 Europskog parlamenta i Vijeća u pogledu detaljnih postupaka za prijenos programskih doprinosa i upravljanje njima, izvješćivanja o financijskim instrumentima, tehničkih obilježja mjera informiranja i komunikacije za operacije te sustava evidentiranja i pohranjivanja (Provedbena uredba Komisije (EU) br. 821/2014);
   5. **Uredba Komisije (EU) br. 651/2014[[5]](#footnote-6)** оd 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora o funkcioniranju EU (u daljnjem tekstu: Uredba 651/2014).
   6. **Uredba Komisije (EU) br. 1407/2013[[6]](#footnote-7)** оd 18. prosinca 2013. o primjeni članaka 107.

108. Ugovora o funkcioniranju Europske unije na de minimis potpore.

* 1. **Delegirana uredba Komisije (EU) br. 480/2014[[7]](#footnote-8)** оd 3. ožujka 2014. o dopuni Uredbe (EU) br. 1303/2013 Europskog parlamenta i Vijeća o utvrđivanju zajedničkih odredbi Europskog fonda za regionalni razvoj, Europskog socijalnog fonda, Kohezijskog fonda, Europskog poljoprivrednog fonda za ruralni razvoj i Europskog fonda za pomorstvo i ribarstvo te o utvrđivanju općih odredbi Europskog fonda za regionalni razvoj, Europskog socijalnog fonda, Kohezijskog fonda i Europskog fonda za pomorstvo i ribarstvo (Delegirana uredba Komisije (EU) br. 480/2014);
  2. **Delegirana uredba Komisije (EU) br. 240/2014[[8]](#footnote-9)** оd 7. siječnja 2014. o europskom kodeksu ponašanja za partnerstvo u okviru Europskih strukturnih i investicijskih fondova (Delegirana uredba Komisije (EU) br. 240/2014)
  3. **Strategija Europa 2020** – strategija za pametan, održiv i uključiv rast[[9]](#footnote-10)
  4. **Europska platforma protiv siromaštva i socijalne isključenosti:** europski okvir za socijalnu i teritorijalnu koheziju SEC(2010) 1564[[10]](#footnote-11)
  5. **Europska strategija za osobe s invaliditetom 2010.-2020.:** Obnovljeno opredjeljenje za Europu bez prepreka/SEC (2010) 1323//SEC (2010)1324/COM (2010) 636[[11]](#footnote-12)

1. Nacionalno zakonodavstvo
   1. **Ugovor o pristupanju Republike Hrvatske Europskoj uniji[[12]](#footnote-13)** (NN, Međunarodni ugovori, br. 2/2012) (Ugovor o pristupanju);
   2. **Zakon o uspostavi institucionalnog okvira za provedbu Europskih strukturnih i investicijskih fondova** u Republici Hrvatskoj u financijskom razdoblju 2014.-2020. (Narodne novine, br. 92/14) (Zakon);
   3. **Uredba o tijelima u Sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda[[13]](#footnote-14)**, u vezi s ciljem „Ulaganje za rast i radna mjesta“ (Narodne novine br. 107/2014, 23/2015) (Uredba);
   4. **Pravilnik o prihvatljivosti izdataka u okviru Europskog socijalnog fonda** (Narodne novine br. 149/14[[14]](#footnote-15) i 14/16[[15]](#footnote-16) i 74/16[[16]](#footnote-17)),
   5. **Zakon o javnoj nabavi[[17]](#footnote-18)** (Narodne novine br. 90/11, 83/13, 143/13, 13/14 i 120/16)
   6. **Zakon o državnim potporama[[18]](#footnote-19)** (Narodne novine, 47/14) ( ZDP)
   7. **Uredba o indeksu razvijenosti** (NN 63/10, 158/13)
   8. **Odluka o razvrstavanju jedinica lokalne i područne (regionalne) samouprave prema stupnju razvijenosti** (NN 158/13)

3. Nacionalni strateški okvir

a) **Sporazum o partnerstvu između Republike Hrvatske i Europske komisije[[19]](#footnote-20)** za

korištenje Europskih strukturnih investicijskih fondova za rast i radna mjesta u razdoblju 2014.-2020.;

b) **Operativni program Učinkoviti ljudski potencijali 2014.-2020**.[[20]](#footnote-21)

c) Strategija borbe protiv siromaštva i socijalne isključenosti u Republici Hrvatskoj

d) Strategija razvoja turizma Republike Hrvatske do 2020. godine[[21]](#footnote-22)

e) Nacionalni program razvoja socijalnog turizma (operativna strategija sveobuhvatne

Strategije razvoja turizma Republike Hrvatske do 2020. godine)[[22]](#footnote-23)

f) Program jačanja konkurentnosti ljudskih potencijala u turizmu (operativna

strategija sveobuhvatne Strategije razvoja turizma Republike Hrvatske do 2020.

godine[[23]](#footnote-24)

g) Strategija obrazovanja, znanosti i tehnologije[[24]](#footnote-25)

h) Nacionalna strategija izjednačavanja mogućnosti za osobe s invaliditetom 2007. –

2015. godine

**1.3 Pojmovi i kratice**

|  |  |
| --- | --- |
| Operativni program  „Učinkoviti ljudski  potencijali“ 2014.-  2020. (OP ULJP 2014.-2020.)  Projekt/Operacija  Upravljačko tijelo (UT) | Operativni program za financijsko razdoblje 2014.-2020. odobren Odlukom Europske komisije od 17. prosinca 2014. godine.  Projekt za financiranje odabire Upravljačko tijelo, ili se odabire pod njegovom nadležnošću, a u skladu s kriterijima koje je utvrdio Odbor za praćenje (OzP), a provodi ga Korisnik. Provedbom projekata omogućuje se ostvarenje ciljeva pripadajuće prioritetne osi. Za potrebe ovih Uputa za prijavitelje, izraz „projekt“ ima isti smisao kao „operacija“.  Središnje tijelo državne uprave nadležno za poslove rada i mirovinskoga sustava. |
| Posredničko tijelo  (PT)  Poziv na dostavu  projektnih prijedloga | Nacionalno ili javno tijelo kojemu je Upravljačko tijelo delegiralo određene funkcije u provedbi Operativnog programa.  Natječajna procedura kojom se potencijalne prijavitelje poziva na pripremu i prijavu prijedloga projekata za financiranje sukladno unaprijed definiranim kriterijima. |
| Prijavitelj | Svaka pravna osoba javnog ili privatnog prava, uključujući osobe privatnog prava registrirane za obavljanje gospodarske djelatnosti i subjekte malog gospodarstva (kako su definirani u Prilogu I. Uredbe 651/2014), koja je izravno odgovorna za pokretanje, upravljanje, provedbu i ostvarenje rezultata projekta, odgovoran za pripremu projektnog prijedloga i njegovo podnošenje na Poziv na dostavu projektnih prijedloga, u cilju dobivanja sufinanciranja za provedbu projekta. |
| Korisnik | Uspješan prijavitelj s kojim se potpisuje Ugovor o dodjeli bespovratnih sredstava. Izravno je odgovoran za početak, upravljanje, provedbu i rezultate projekta.  U programskom procesu izrade Sažetka Operacija i prilikom postupka dodjele bespovratnih sredstava od strane PT1 podrazumijeva Tijelo državne ili javne uprave ili unutarnja ustrojstvena jedinica tijela državne ili javne uprave, koja priprema i provodi operacije unutar OP ULJP.  Kod financijskih instrumenata – podrazumijeva Tijelo koje provodi financijski instrument sukladno članku 37. stavku 2. Uredbe (EU) br. 1303/2013.  Kod državnih potpora - podrazumijeva poslovni subjekt koji je primio potporu.  Pojam Korisnik, tamo gdje je primjenjivo označava Korisnika i njegove Partnere. |
| Partner | Svaka pravna osoba javnog ili privatnog prava, uključujući osobe privatnog prava registrirane za obavljanje gospodarske djelatnosti i subjekte malog gospodarstva (kako su definirani u Prilogu I. Uredbe 651/2014) koja koristi dio projektnih sredstava i sudjeluje u provedbi projekta provodeći povjerene mu projektne aktivnosti. |
| Odluka o financiranju  Ugovor o dodjeli  bespovratnih sredstava | Odluka Upravljačkog tijela/Posredničkog tijela razine 1 kojom se definira obveza nadoknade prihvatljivih troškova odobrenog projekta iz državnog proračuna i koja je temelj za potpisivanje Ugovora o dodjeli bespovratnih sredstava.  Ugovor sklopljen između Korisnika, Upravljačkog tijela/Posredničkog tijela razine 1 i Posredničkog tijela razine 2 kojim se utvrđuje maksimalni iznos sredstava koji je dodijeljen projektu iz EU izvora i nacionalnog proračuna te druge financijske i provedbene uvjete. |
| Predavač | Stručnjak u ustanovi za obrazovanje odraslih koji provodi Program osposobljavanja i/ili usavršavanja za ranjive skupine |
| Mentor | Stručnjak iz turističko-ugostiteljskog sektora koji sudjeluje u Programu osposobljavanja i/ili usavršavanja za obučavanje i rad s ranjivim skupinama, i djelatnik je poslodavca kod kojeg se provodi praktično osposobljavanje ranjivih skupina |
| Obrazovna ustanova | Ustanova za obrazovanje koja provodi Programe osposobljavanja i/ili usavršavanja sukladno Zakonu o obrazovanju odraslih |
| Inovativni pristup | Inovativni pristup odnosi se na nov ili poboljšan način rješavanja problema obrazovanja i osposobljavanja ranjivih skupina za potrebe tržišta rada u sektoru turizma i ugostiteljstva koji potiče njihovu socijalnu uključenost.  Inovativni pristup u okviru ovog PDP-a definira se kao uključivanje različitih društvenih skupina u kreiranje programa osposobljavanja i/ili usavršavanja (poslodavci, civilno društvo, ustanove za obrazovanje odraslih, ranjive skupine) s ciljem kreiranja programa usklađenih sa stvarnim potrebama ranjivih skupina kojima će se poticati njihova socijalna uključenost. |
| Turizam i ugostiteljstvo | Pod pojmom turizam i ugostiteljstvo u okviru ovoga Poziva smatraju se djelatnosti kako je definirano u Zakonu o ugostiteljskoj djelatnosti:  Ugostiteljska djelatnost je pripremanje i usluživanje jela, pića i napitaka i pružanje usluga smještaja; ugostiteljska djelatnost je i pripremanje jela, pića i napitaka za potrošnju na drugom mjestu sa ili bez usluživanja (u prijevoznom sredstvu, na priredbama i slično) i opskrba tim jelima, pićima i napitcima (*catering*), te kako je definirano u Zakonu o pružanju usluga u turizmu:  usluge u turizmu su pružanje usluga turističke agencije, turističkog vodiča, turističkog pratitelja, turističkog animatora, turističkog zastupnika, turističke usluge u nautičkom turizmu, turističke usluge u seljačkom gospodarstvu ili obiteljskom poljoprivrednom gospodarstvu, turističke usluge u ostalim oblicima turističke ponude i ostale usluge koje se pružaju turistima u svezi s njihovim putovanjem i boravkom. |
| Ranjive skupine | Osobe u nepovoljnom položaju koje u okviru ovog Poziva na dostavu projektnih prijedloga predstavljaju nezaposlene osobe mlađe od 25 godina, osobe starije od 54 godine i osobe s invaliditetom. |

**1.4 Svrha i cilj te ciljne skupine poziva na dostavu projektnih prijedloga**

**Svrha Poziva:**

Statistički podaci o stanju siromaštva stanovništva Republike Hrvatske (izvor: Državni zavod za statistiku, Pokazatelji siromaštva za 2014. godinu) pokazuju da je stopa rizika od siromaštva u 2014. godini iznosila 19,4%, a postotak osoba u riziku od siromaštva i socijalne isključenosti 29,3%. Veliki dio populacije (13,9%) živi u uvjetima teške materijalne oskudice i ne mogu zadovoljiti temeljne životne potrebe koje se smatraju nužnima za dostojanstven život. Prisutno siromaštvo gotovo uvijek prati problem visoke nezaposlenosti uvjetovane niskom razinom obrazovanja i profesionalnih vještina, kao i nedovoljnom razinom motivacije za traženje posla i njegovo zadržavanje. Udio stanovništva kojem prijeti rizik od siromaštva i socijalne isključenosti osjetno se povećao u zadnjih nekoliko godina.

Prema podacima Državnog zavoda za statistiku u 2014. godini u Hrvatskoj je prosječno bilo 328.186 nezaposlenih osoba, od čega je dugotrajno nezaposlenih bilo 101.097. Gospodarskom krizom osobito su pogođeni mladi i niskokvalificirani radnici, dok starije nezaposlene osobe i osobe s invaliditetom izrazito teško pronalaze posao. Od ukupnog broja nezaposlenih 59.276 činili su mladi, a 54.364 starije osobe. Nadalje, u 2014. bilo je 6.952 nezaposlenih osoba s invaliditetom, od čega 1.395 mladih i 710 starijih osoba, koji su zbog svoje neadekvatne obrazovne strukture i nedostatnog radnog iskustva dodatno ugroženi. Podaci Državnog zavoda za statistiku u 2014. godini u turističkoj djelatnosti, odnosno djelatnosti pružanja smještaja te pripreme i usluživanja pića, pokazuju da je prosječan broj nezaposlenih osoba s kvalifikacijama u spomenutim djelatnostima iznosio je 53.033 (16,1%), od kojih je u prosjeku 6.518 osoba bilo od 20 do 24 godine, a nezaposlenih osoba starijih od 54 godine 7.407. Nezaposlenih osoba s invaliditetom s kvalifikacijama u turističkim djelatnostima bilo je prosječno 1.481, od čega ih je 308 bilo u dobnoj skupini od 20 do 24 godine, a 93 osobe bilo je starije od 54 godine. Visoka razina dugotrajne nezaposlenosti smanjuje zapošljivost radne snage, čak i u razdoblju povećane gospodarske aktivnosti, zbog nedostatka vještina i prepreka zapošljavanju.

Vezano uz zaposlenost u turističkim djelatnostima, podaci Državnog zavoda za statistiku u 2014. godini pokazuju prosječnu zaposlenost od 88.789 osoba što čini 6,7% ukupno zaposlenih osoba (ukupno zaposlenih u Hrvatskoj 1.319.428). Naime, broj stalno zaposlenih i novozaposlenih u turizmu kontinuirano se povećava. Tako je 2014. godine u turističkim zanimanjima zabilježeno 40.514 novozaposlenih osoba, što na godišnjoj razini predstavlja rast od 12,6 posto (HZZ). Udio novozaposlenih u turističkim djelatnostima, u ukupnom broju novozaposlenih, iznosio je 2014. godine 19,9%. Od ukupnog broja novozaposlenih u turizmu, 9.609 osoba činile su osobe između 20 i 24 godine, dok je 491 osoba bila starija od 54 godine. Osoba s invaliditetom u ukupno novozaposlenim osobama u turizmu 2014. godine bilo je 206, od čega je 52 osobe bilo u dobnoj skupini između 20-24 godine, a 5 osoba bilo je starije od 54 godine. Turizam i ugostiteljstvo radno su intenzivni, pa iako ih karakterizira niska profitabilnost i niska primanja, zapošljavaju razmjerno veliki broj radnika i pozitivno djeluju na lokalnu zajednicu. Također su pokretači rasta drugih djelatnosti u gospodarstvu poput poljoprivrede, obrta, osobnih usluga i sl.

Općenito, glavni problemi turističkog sektora uglavnom se odnose na prevladavanje izazova povezanih sa sezonskom naravi turizma, slabo kvalificiranom radnom snagom i pomanjkanjem ponude novih proizvoda, što predstavlja temelj u definiranju smjernica budućeg razvoja. Turistički sektor jedan je od generatora rasta hrvatskog gospodarstva (prihodi od turizma u 2014. iznosili su 17,2% BDP-a (izvor: Hrvatska narodna banka) i djelatnost je na koju gospodarska kriza najmanje djeluje.

Promatrajući obrazovnu strukturu novozaposlenih u sektoru turizma, prema podacima Državnog zavoda za statistiku u 2014. godini čak 30.544 novozaposlenih u turizmu imalo je srednju stručnu spremu (75,4%), dok je s visokom i višom stručnom spremom bilo oko 3.000 osoba, odnosno oko 8%. Isto tako, 189 novozaposlenih osoba s invaliditetom u turizmu imalo je srednju stručnu spremu, a po dvije osobe imale su višu i visoku stručnu spremu. Obrazovanje u turizmu i ugostiteljstvu velikim dijelom obuhvaća strukovno obrazovanje, jer je većina poslova klasificirana na nižoj razini kompleksnosti te, u skladu s time, većinu radne snage čine upravo djelatnici sa strukovnim kvalifikacijama. U takvim uvjetima moguće je obrazovne sadržaje prilagoditi i osobama s posebnim potrebama.

Nadalje, strukovni obrazovni programi u sektoru turizma i ugostiteljstva još su uvijek usmjereni na sadržaj i procese umjesto na ishode učenja, što rezultira niskom kvalitetom izlaznih kompetencija osoba koje se obrazuju, odnosno niskom razinom praktičnih znanja i vještina i općih kompetencija. Anketirani poslodavci također ukazuju na nedostatak kvalitetnih zaposlenika koji posjeduju dovoljno stečenih praktičnih znanja i vještina. Dosadašnji programi za ranjive skupine poticali su se kroz javne pozive Ministarstva turizma te su bili usmjereni na programe i/ili projekte stručnog osposobljavanja i usavršavanja strukovnih udruga u turizmu i/ili ugostiteljstvu, što je bio jedan od mehanizama koji utječu na jačanje konkurentnosti ljudskih potencijala u turizmu. Međutim, kao glavna ograničenja ističu se relativno mali financijski iznosi za dodjelu te vrsta aktivnosti, razmjerno kratkog trajanja (seminari, radionice, kongresi), koja ne može osigurati potrebnu održivost kojom bi se problem ljudskih potencijala u turizmu i problemi ranjivih skupina u smislu njihove zapošljivosti trajnije adresirali. Nadalje, ovakvi programi nisu temeljeni na inovativnom pristupu, odnosno ne potiču razvoj i primjenu novih/poboljšanih koncepata, metoda, procesa i alata rada koje doprinose zadovoljavanju potreba ranjivih skupina u pogledu obrazovanja, usavršavanja i zapošljivosti, a kao ključni nedostatak ovih programa ističe se zastupljenost praktičnog osposobljavanja, koje nije obavezan element u provedbi aktivnosti. Inovativni pristup i praktično osposobljavanje temelj su ove operacije, što je značajan pomak ka premošćivanju postojećih problema između potreba tržišta rada, obrazovanja u turizmu i zapošljivosti ranjivih skupina i osiguranju trajnijeg učinka operacije.

U okviru ove operacije izravno će se odgovoriti na društvene potrebe ranjivih skupina kroz pružanje inovativnih socijalnih usluga u obliku programa osposobljavanja i/ili usavršavanja ranjivih skupina za veću zapošljivost. U suradnji s poslodavcima moguće je definirati obrazovne sadržaje koji će biti aktualni i izravno povezani s potrebama na tržištu rada, što će ojačati sektor kvalitetnim kadrovima, a ranjive skupine učiniti lakše zapošljivim i konkurentnijim.

U svrhu adekvatne provedbe posebno prilagođenih programa osposobljavanja i/ili usavršavanja ranjivih skupina, potrebno je osposobiti i kadar koji će takve programe provoditi.

Iako postoje određeni programi stručnog i pedagoškog obrazovanja mentora, njihova osnovna ograničenja su sljedeća:

a) Postojeći programi stručnog usavršavanja koje organiziraju strukovne udruge usmjereni su uglavnom na usavršavanje proizvodno‐uslužnog osoblja u hotelijerstvu pružanjem osnovnih stručnih znanja, dok su programi stručnog osposobljavanja namijenjeni uglavnom nezaposlenim osobama koje se žele prekvalificirati

b) Postojeći programi cjeloživotnog obrazovanja ne uključuju usavršavanje u cijelom spektru osobnih, komunikacijskih, prodajnih i općih upravljačkih te menadžment vještina koje su neophodne za djelotvorno poslovanje turističkog gospodarstva i turističkih organizacija;

c) Postojeći programi kako stručnog sektorskog usavršavanja, tako i pedagoškog, ne obuhvaćaju specifičnosti rada s ranjivim skupinama; metode poučavanja uglavnom su usmjerene na sadržaj i procese učenja umjesto na ishode učenja te većini predavača nedostaju praktična znanja, a ona koja posjeduju brzo zastarijevaju, dok mentorima pak nedostaju odgovarajuća pedagoška znanja za kvalitetno podučavanje na radnom mjestu.

d) Postojeći programi usavršavanja ne obuhvaćaju specifičnosti rada s ranjivim skupinama te ne potenciraju uvođenje inovativnih obrazovnih metoda.

Navedena se problematika nastoji riješiti ovom operacijom, šire se mogućnosti usavršavanja i jačanja stručnih i pedagoških kompetencija predavača i mentora te se potiče inovativni pristup koji na nov ili poboljšan način rješava problem obrazovanja i osposobljavanja ranjivih skupina za potrebe tržišta rada u sektoru turizma i ugostiteljstva te potiče njihovu socijalnu uključenost.

Uzevši u obzir zahtjeve za povećanjem broja zaposlenih u turističkim djelatnostima i činjenicu da je velik dio populacije u RH u riziku od siromaštva upravo zbog nedovoljnog sudjelovanja na tržištu rada i neposjedovanja novih znanja i vještina, sektor turizma i ugostiteljstva pruža mogućnost kvalitetnog socijalnog uključivanja navedenih skupina.

**Opći cilj:** povećanje zapošljivosti ranjivih skupina kroz obrazovanje i stručno usavršavanje s ciljem integracije na tržište rada u sektoru turizma i ugostiteljstva.

**Specifični ciljevi Poziva:**

1. Poboljšanje stručnih i pedagoških vještina i znanja stručnjaka iz turističko-ugostiteljskog sektora, odnosno predavača i mentora

2. Stjecanje stručnih znanja ranjivih skupina potrebnih za rad u sektoru turizma i ugostiteljstva kroz razvoj i provedbu programa osposobljavanja i/ili usavršavanja te organiziranu praktičnu nastavu na radnom mjestu kod poslodavaca;

3. Stjecanje općih kompetencija i mekih vještina (poput vještina komunikacije, elementarne pismenosti, proaktivnog stava i profesionalnog ponašanja, poduzetništva, gostoljubivosti i multikulturalnosti) ranjivih skupina kroz razvoj i provedbu programa osposobljavanja i/ili usavršavanja te organiziranu praktičnu nastavu na radnom mjestu kod poslodavaca.

Projekt mora zadovoljiti sve specifične ciljeve kako bi bio prihvatljiv za financiranje.

**Ciljne skupine Poziva:**

1. **nezaposleni**[[25]](#footnote-26)**:**
   1. mlađi od 25 godina[[26]](#footnote-27) i/ili
   2. stariji od 54 godine[[27]](#footnote-28) i/ili
   3. osobe s invaliditetom[[28]](#footnote-29)
2. **stručnjaci iz turističko-ugostiteljskog sektora:**
   1. predavači u ustanovama za obrazovanje odraslih i/ili
   2. mentori praktične nastave zaposleni u turizmu i ugostiteljstvu koja se organizira na radnom mjestu kod poslodavca

**Prijavitelj mora osigurati da su sudionici u projektnim aktivnostima pripadnici ciljne skupine, a za koje će ukoliko bude izabran, u ulozi Korisnika, biti obvezan s dostavom zahtjeva za nadoknadom sredstava osigurati dokaze o njihovoj pripadnosti ciljnim skupinama pri ulasku u projekt**[[29]](#footnote-30):

* za ciljnu skupinu 1a ili 1b:
  + potvrda o vođenju u evidenciji HZZ-a ili, ukoliko osoba nije u evidenciji HZZ-a, Izjava osobe da nema posao, raspoloživa je za posao i aktivno traži posao
  + kopija osobne iskaznice
* za ciljnu skupinu 1c:
  + potvrda o vođenju u evidenciji HZZ-a ili, ukoliko osoba nije u evidenciji HZZ-a, Izjava osobe da nema posao, raspoloživa je za posao i aktivno traži posao
  + nalaz, rješenje ili mišljenje relevantnog tijela vještačenja o vrsti oštećenja
* za ciljnu skupinu 2a: potvrda/ izjava institucije da osoba radi kao predavač za predmetnu ustanovu za obrazovanje odraslih koja je prijavitelj/partner na projektu
* za ciljnu skupinu 2b:
  + ugovor o radu kojim se dokazuje da je osoba zaposlena na relevantnim poslovima kod poslodavca koji obavlja ugostiteljsko-turističku djelatnost i partner je na projektu i
  + Odluka poslodavca koji je partner na projektu kojom imenuje svoga zaposlenika za mentora praktične nastave

**1.5 Pokazatelji**

Praćenjem i izvještavanjem o pokazateljima definiranim Operativnim programom na razini pojedinog investicijskog prioriteta/specifičnog cilja prati se uspješnost njegove provedbe u odnosu na unaprijed zadane ciljne vrijednosti.

Tijekom provedbe projekta Korisnik je dužan prikupljati podatke i izvještavati o sljedećim pokazateljima:

• **Pokazateljima provedbe** koji su navedeni u ovom Pozivu, te će biti definirani Ugovorom i

za koje postoje ciljne vrijednosti:

* *zajednički pokazatelji* ostvarenja i rezultata Operativnog programa
* *specifični pokazatelji* ostvarenja i rezultata Operativnog programa

• **Zajedničkim pokazateljima** ostvarenja i rezultata koji nisu navedeni u Pozivu i za koje ne postoje ciljne vrijednosti, ali za njihovo prikupljanje i izvještavanje postoji obveza za sve

projekte Europskog socijalnog fonda, kako je definirano Prilogom I. Uredbe Europskog parlamenata i Vijeća (EU) br. 1304/2013.

Projektni prijedlozi moraju pridonijeti ispunjavanju ciljeva ovog Poziva, kao i uspješnosti provedbe cjelokupnog Operativnog programa, mjereno sljedećim pokazateljima provedbe, unaprijed definiranim pokazateljima Operativnog programa:

|  |  |  |
| --- | --- | --- |
| **Šifra pokazatelja iz OP-a** | **Naziv pokazatelja** | **Opis pokazatelja** |
| **POKAZATELJI KOJI SE ODNOSE NA 1. CILJNU SKUPINU –**  ***Napomena:* obavezna minimalno 2 pokazatelja: obvezan CO01 i jedan od pokazatelja koji opisuju izabranu ranjivu skupinu (CO06, CO07 ili CO16)** | | |
| CO01 | Nezaposleni, uključujući dugotrajno nezaposlene | * broj polaznika, pripadnika 1. ciljne skupine, koji su sudjelovali u programu osposobljavanja i/ili usavršavanja razvijenom kroz predmetni projekt * **obavezan pokazatelj** za sve projektne prijedloge minimalno 40 polaznika pri čemu zbroj vrijednosti odabranih pokazatelja CO06, CO07 i/ili CO16 ne smije biti manji od vrijednosti pokazatelja CO01 |
| CO06 | Mlađi od 25 godina | broj pripadnika ranjive skupine koji su sudjelovali u programu osposobljavanja i/ili usavršavanja razvijenom kroz predmetni projekt (Vidi napomenu u zaglavlju ove tablice kod pokazatelja koji se odnose na 1. ciljnu skupinu) |
| CO07 | Stariji od 54 godine | broj pripadnika ranjive skupine koji su sudjelovali u programu osposobljavanja i/ili usavršavanja razvijenom kroz predmetni projekt (Vidi napomenu u zaglavlju ove tablice kod pokazatelja koji se odnose na 1. ciljnu skupinu) |
| CO16 | Sudionici s invaliditetom | broj pripadnika ranjive skupine koji su sudjelovali u programu osposobljavanja i/ili usavršavanja razvijenom kroz predmetni projekt (Vidi napomenu u zaglavlju ove tablice kod pokazatelja koji se odnose na 1. ciljnu skupinu) |
| **POKAZATELJI KOJI SE ODNOSE NA 2. CILJNU SKUPINU** | | |
| SO203 | Stručnjaci koji su sudjelovali u osposobljavanju | * broj stručnjaka iz turističko-ugostiteljskog sektora (pripadnika 2. ciljne skupine kako je definirano točkom 1.4 ovih Uputa) koji sudjeluju u programu osposobljavanja i/ili usavršavanja u stručnim znanjima i pedagoškim vještinama razvijenom kroz projekt * **obavezan pokazatelj** za sve projektne prijedloge minimalno 1 polaznik |
| SR206 | Broj stručnjaka osposobljenih u području socijalnih usluga | * broj stručnjaka iz turističko-ugostiteljskog sektora (pripadnika 2. ciljne skupine kako je definirano točkom 1.4 ovih Uputa) koji su uspješno savladali program osposobljavanja i/ili usavršavanja u stručnim znanjima i pedagoškim vještinama razvijen kroz projekt * **obavezan pokazatelj** za sve projektne prijedloge minimalno 1 polaznik |

Projekti moraju doprinositi svim sljedećim pokazateljima:

* CO01 s minimalnom vrijednošću 40 u obaveznoj kombinaciji s barem jednim od pokazatelja CO06, CO07 ili CO16 pri čemu zbroj vrijednosti odabranih pokazatelja CO06, CO07 i/ili CO16 ne smije biti manji od vrijednosti pokazatelja CO01**i**
* SO203 s minimalnom vrijednošću 1 i
* SR206 s minimalnom vrijednošću 1.

Pokazatelje je potrebno realno kvantificirati, odnosno potrebno je utvrditi polazišnu i ciljnu vrijednost koja će se postići projektom, s tim da je polazišna vrijednost za sve pokazatelje uvijek 0. Iznimno je važno realno planirati ciljne vrijednosti obzirom da neostvarivanje istih može imati za posljedicu financijske korekcije sukladno točki 8.6 Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020.

Projekti koji ne doprinose definiranim pokazateljima na način da su navedeni u podatkovnom listu 4 „Obrazloženje projekta“ Prijavnog obrasca A zajedno s vrijednostima koje zadovoljavaju sve propisane uvjete **neće se smatrati prihvatljivima za financiranje**.

Odnosno, da bi se smatrali prihvatljivima za financiranje, projektni prijedlozi moraju izravno doprinijeti unaprijed definiranim pokazateljima Operativnog programa kako slijedi:

**1)** **pokazatelji koji se odnose na 1. ciljnu skupinu – polaznike programa osposobljavanja i/ili usavršavanja razvijenog kroz predmetni projekt**

U smislu ispunjavanja ciljne vrijednosti predviđene projektnim prijedlogom za ovaj pokazatelj, **svaki polaznik** mora pripadati jednoj od tri ranjive skupine definirane pod točkom 1.4 ovih Uputa, što dokazuje ispunjenjem pokazatelja CO01 „nezaposleni, uključujući dugotrajno nezaposlene“ i barem jednog od sljedećih pokazatelja ostvarenja za sudionike:

* 1. mlađi od 25 godina (CO06) ili
  2. stariji od 54 godine (CO07) ili
  3. sudionici s invaliditetom (CO16).

Naime, budući da je ovim Pozivom definirano da svi polaznici programa osposobljavanja i/ili usavršavanja koji će se razviti i provesti kroz projekt moraju biti nezaposlene osobe, ciljna vrijednost pokazatelja *nezaposleni, uključujući dugotrajno nezaposlene* (CO01) se odnosi na ukupan broj polaznika koji je planiran u okviru projektnog prijedloga.

Osim ovoga, projektni prijedlog mora izravno doprinositi i minimalno još jednom od gore navedenih pokazatelja (CO06, CO07 ili CO16) koji prijavitelj izabire sukladno ciljnoj skupini koju planira obuhvatiti projektnim prijedlogom i to na slijedeći način:

* Ukoliko se projektnim prijedlogom planira obuhvatiti samo jedna od navedenih ciljnih skupina (npr. nezaposlene osobe s invaliditetom), prijavitelj bira pripadajući pokazatelj (npr. *sudionici s invaliditetom* (CO16)) pri čemu njegova ciljna vrijednost mora biti istovjetna ciljnoj vrijednosti navedenoj za pokazatelj *nezaposleni, uključujući dugotrajno nezaposlene* (CO01).
* Ukoliko se projektnim prijedlogom planiraju obuhvatiti dvije (ili više) ciljne skupine (npr. nezaposlene mlađe osobe *i nezaposlene osobe s invaliditetom), zbroj ciljnih vrijednosti pripadajućih pokazatelja (npr. u ovom slučaju mlađi od 25 godina (CO06) i sudionici s invaliditetom (CO16)) ne smije biti manji od vrijednosti pokazatelja nezaposleni, uključujući dugotrajno nezaposlene (CO01).*

Minimalni broj polaznika kojima prijavitelj i/ili partneri moraju osigurati uspješno i besplatno svladavanje razvijenog Programa osposobljavanja i/ili usavršavanja kroz projekt je **40.**

**2)** **broj stručnjaka koji su sudjelovali u osposobljavanju (SO203)**

U smislu ispunjavanja ciljne vrijednosti predviđene projektnim prijedlogom za ovaj pokazatelj, prijavitelj i/ili partneri moraju osigurati da svaki stručnjak sudjeluje u programu osposobljavanja i/ili usavršavanja, kako je definirano točkom 8.3 Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020.

Minimalni broj stručnjaka kojima prijavitelj i/ili partneri moraju osigurati uspješno i besplatno sudjelovanje u razvijenom Programu osposobljavanja i/ili usavršavanja kroz projekt je **1**.

**3)** **broj stručnjaka osposobljenih u području socijalnih usluga (SR206)**

U smislu ispunjavanja ciljne vrijednosti predviđene projektnim prijedlogom za ovaj pokazatelj, prijavitelj i/ili partneri moraju osigurati da svaki stručnjak završi program osposobljavanja i/ili usavršavanja, što dokazuje pripadajućim certifikatom, odnosno potvrdom o završenom programu.

Minimalni broj stručnjaka kojima prijavitelj i/ili partneri moraju osigurati uspješno i besplatno svladavanje razvijenog Programa osposobljavanja i/ili usavršavanja kroz projekt je **1.**

**Metodologija prikupljanja podataka i izvještavanje**

U skladu sa specifičnostima Europskog socijalnog fonda najveći dio pokazatelja Operativnog programa odnosi se na podatke o statusu sudionika u trenutku ulaska u projekt (pokazatelji ostvarenja), neposredno po prestanku sudjelovanja u projektu (pokazatelji trenutnog rezultata) i šest mjeseci po prestanku sudjelovanja u projektu (pokazatelji dugoročnijih rezultata)[[30]](#footnote-31).

Sudionik se evidentira u okviru određenog pokazatelja samo ukoliko su za njega prikupljeni sljedeći obvezni podaci: ime i prezime, dob, spol, status na tržištu rada, razina obrazovanja i status kućanstva (sudionici s potpunim podacima). **Ukoliko za sudionika nije prikupljen jedan ili više obveznih podataka taj se sudionik ne može evidentirati u pokazatelje Operativnog programa u smislu ispunjavanja ciljnih vrijednosti određenih ugovorom.** Međutim, predmetni sudionik je prihvatljiv za sudjelovanje u aktivnosti, ukoliko je pripadnik ciljne skupine projekta, te se za njega mogu izdvojiti financijska sredstva i o njemu se izvještava kao o sudioniku s nepotpunim podacima.

Svaki sudionik se prilikom izvještavanja evidentira samo jednom i to pri prvom ulasku u projektnu aktivnost, neovisno o broju aktivnosti u kojima je sudjelovao u okviru jednog projekta. Pojedini sudionik projekta može istovremeno pripadati u više pokazatelja: npr. imati obilježja pokazatelja "CO06 mlađi od 25 godina" i "CO16 sudionici s invaliditetom“, ali se o njemu izvještava u okviru odabranog pokazatelja.

Ovi podaci prikupljaju se temeljem metodologije razvijene od strane Upravljačkog tijela u skladu sa zakonodavnim okvirom prikupljanja osobnih i osjetljivih podataka te su dio dokumentacije koju korisniku dostavlja Posredničko tijelo razine 2., zajedno s detaljnom uputom o prikupljanju i obradi svih podataka u vezi pokazatelja. Uputa također sadrži informacije o postupku izvještavanja nadležnih tijela, protoku informacija i rokovima za izvještavanje, koji su ujedno definirani Ugovorom.

**1.5.1. Zajednički pokazatelji za operacije koje će se sufinancirati iz Europskog socijalnog fonda (definirani Prilogom I. Uredbe Europskog parlamenta i Vijeća 1304/2013)**

Budući da su prihvatljive ciljne skupine unutar ovog poziva za dostavu projektnih prijedloga definirane pod točkom *1.4. Svrha i cilj te ciljne skupine poziva na dostavu projektnih prijedloga*, svrha ovog podnaslova je informiranje prijavitelja o obvezi prikupljanja podataka i izvješćivanja o definiranim kategorijama iz Priloga I. tijekom provedbe samog projekta, te iste ni na koji način ne utječu na odabir ciljne skupine.

Prilog I. Uredbe Europskog parlamenta i Vijeća 1304/2013 definira zajedničke pokazatelje ostvarenja i rezultata za ulaganja ESF-a, u okviru kojih je potrebno prikupljati podatke o pojedinim kategorijama i osobinama svih sudionika odnosno osoba koje imaju izravne koristi od intervencije ESF-a. Način obrade podataka u skladu je s odredbama Direktive 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom protoku takvih podataka (SL L 281, 23.11.1995.) kao i s odredbama Zakona o zaštiti osobnih podataka RH (Narodne novine, broj 106/12).

Zajednički pokazatelji ostvarenja za sudionike definirani Prilogom I. prikupljaju se korištenjem Obrasca 1. Opći podaci" (tiskana ili on-line verzija) u trenutku ulaska sudionika u projekt i uključuju sljedeće kategorije:

- nezaposleni, uključujući dugotrajno nezaposlene,

- dugotrajno nezaposleni,

- neaktivni,

- neaktivni koji se niti obrazuju niti osposobljavaju,

- zaposleni, uključujući samozaposlene,

- mlađi od 25 godina,

- stariji od 54 godine,

- stariji od 54 godine koji su nezaposleni, uključujući dugotrajno nezaposlene, ili koji su neaktivni te se ne obrazuju niti osposobljavaju,

- s primarnim (ISCED 1) ili nižim sekundarnim obrazovanjem (ISCED 2),

- s višim sekundarnim (ISCED 3) ili postsekundarnim obrazovanjem (ISCED 4),

- s tercijarnim obrazovanjem (ISCED od 5 do 8),

- sudionici koji žive u kućanstvima u kojima nema zaposlenih,

- sudionici koji žive u kućanstvima u kojima nema zaposlenih, s uzdržavanom djecom,

- sudionici koji žive u kućanstvu sa samo jednom odraslom osobom, s uzdržavanom djecom,

- migranti, sudionici stranog podrijetla, manjine (uključujući marginalizirane zajednice poput

romske zajednice),

- sudionici s invaliditetom,

- druge osobe u nepovoljnom položaju,

- beskućnici ili osobe pogođene socijalnom isključenošću u pogledu stanovanja,

- iz ruralnih područja.

Zajednički pokazatelji trenutačnih rezultata za sudionike prikupljaju se korištenjem „Obrasca 2. Podaci nakon završetka aktivnosti“ u razdoblju od dana prestanka sudjelovanja pojedinog sudionika u aktivnosti projekta[[31]](#footnote-32), a najkasnije 4 tjedna od njegovog izlaska i uključuju sljedeće:

- neaktivni sudionici koji traže posao po prestanku sudjelovanja,

- sudionici koji se obrazuju/osposobljavaju po prestanku sudjelovanja,

- sudionici koji stječu kvalifikaciju po prestanku sudjelovanja,

- sudionici koji imaju posao, uključujući samozaposlene, po prestanku sudjelovanja,

- sudionici u nepovoljnom položaju koji traže posao, koji se obrazuju/osposobljavaju, koji stječu

kvalifikaciju, koji imaju posao, uključujući samozaposlene, po prestanku sudjelovanja.

1.6 Financijska alokacija i iznos bespovratnih sredstava

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ukupna financijska alokacija u okviru ovog Poziva na dostavu projektnih prijedloga iznosi 31.500.000,00 kn. Maksimalna stopa sufinanciranja iznosi 85% ukupnih prihvatljivih troškova i osigurana je temeljem OP ULJP iz sredstava Europskog socijalnog fonda (ESF-a) dok će se obavezni udio nacionalnog sufinanciranja od 15% osigurati iz Državnog proračuna Republike Hrvatske.

|  |  |
| --- | --- |
| 1. **(Ukupna) Bespovratna sredstva 100 %** | **31.500.000,00 kn** |
| * 1. Sredstva Europske unije (85%) | 26.775.000,00 kn |
| * 1. Sredstva Državnog proračuna (15%) | 4.725.000,00 kn |

|  |  |  |
| --- | --- | --- |
| **IZNOS BESPOVRATNIH SREDSTAVA** | | |
| **Najniži iznos bespovratnih sredstava** | **Najviši iznos bespovratnih sredstava** | **Intenzitet potpore** |
| 500.000,00 kn | 2.000.000,00 kn | 100% prihvatljivih troškova |

Najniži iznos bespovratnih sredstava koji se može dodijeliti pojedinom projektu iznosi 500.000,00 kn.

Najviši iznos bespovratnih sredstava koji se može dodijeliti pojedinom projektu iznosi 2.000.000,00 kn.

Intenzitet potpore po pojedinom projektu može iznositi do 100% prihvatljivih troškova.

U ovom pozivu na dostavu projektnih prijedloga PT1 osigurava Korisnicima isplatu predujma u iznosu do max. 40% bespovratnih sredstava.

Proračunskim i izvanproračunskim korisnicima državnog proračuna sukladno Podacima iz registra proračunskih i izvanproračunskih korisnika za 2016. godinu (Narodne novine br. 50/16 ) a koji su ujedno korisnici unutar sustava državne riznice nije moguća isplata predujmova. Isplata predujmova također nije moguća ni za proračunske i izvanproračunske korisnike državnog proračuna koji ne posluju preko jedinstvenog računa državnog proračuna, budući da je za njih nadležno ministarstvo temeljem provedenih natječaja dužno planirati rashode u svom razdjelu na pozicijama korisnika, sukladno Uputama za izradu prijedloga državnog proračuna Republike Hrvatske za razdoblja 2017. – 2019.

Prijavitelji na Poziv na dostavu projektnih prijedloga ne smiju prijaviti aktivnosti projekta za čiju su provedbu već dobili sredstva iz drugih javnih izvora.

**Potpora male vrijednosti (de minimis potpora)**

Sredstva dodijeljena u okviru ovog Poziva predstavljaju, kako za prijavitelja, tako i za svakog projektnog partnera predstavljaju potporu po pravilu »de minimis«. Pravilo potpore »de minimis« definira da pojedinačni primatelj (prijavitelj odnosno svaki od projektnih partnera) u razdoblju od tri uzastopne kalendarske godine može primiti najviše 200.000 EUR, u kunskoj protuvrijednosti prema srednjem tečaju Hrvatske narodne banke na dan isplate, po Korisniku.

**PT1** izradilo je Program dodjele potpora male vrijednosti (vidjeti ***Program dodjele potpora male vrijednosti namijenjenih poboljšanju pristupa ranjivih skupina tržištu rada u sektoru turizma i ugostiteljstva*** )

Potpora male vrijednosti (tzv. de minimis potpora) je potpora koja zbog svog iznosa ne narušava ili ne prijeti narušavanjem tržišnog natjecanja i ne utječe na trgovinu između država članica EU te ne predstavlja državnu potporu iz članka 107. stavka 1. UFEU-a.

S obzirom na visinu traženih sredstava prijavitelji i projektni partneri moraju poštovati ograničenja vezana uz potpore dodijeljene prema »de minimis« pravilu – potpore male vrijednosti.

Pri prijavi na Poziv, prijavitelji i u slučaju projektnog partnerstva, svi projektni partneri moraju ispuniti **Izjavu o dodijeljenim potporama male vrijednosti** (*Obrazac 4)*.

Svi troškovi koji su povezani s aktivnostima navedenima u članku 7. Programa dodjele potpora male vrijednosti moraju za prijavitelja ili jednog od partnera u proračunu projekta pod Kategorijom financiranja biti odabrani kao potpora male vrijednosti. Oni troškovi koji nisu povezani s aktivnostima u članku 7. Programa dodjele potpora male vrijednosti, označavaju se u proračunu projekta pod Kategorijom financiranja kao „ostali prihvatljivi troškovi“.

Za istu stavku troška povezanog s aktivnostima navedenima u članku 7. Programa dodjele potpora male vrijednosti nije moguće odabrati dva različita nositelja troška (npr. prijavitelja i partnera). Ukoliko se ista stavka troška dijeli na prijavitelja i jednog ili više partnera (npr. oprema koja se dijeli između prijavitelja i partnera), tada se ta stavka s istim nazivom unosi u proračun onoliko puta koliko ima nositelja između kojih se dijeli te se za svaku stavku označava potpora male vrijednosti s odgovarajućim iznosom i nositeljem troška.

Ukoliko se u sklopu provjere prihvatljivosti izdataka utvrdi da neki trošak nije točno označen kao potpora male vrijednosti , za njega se mijenja oznaka kategorije financiranja.

Ako po jednom poduzetniku (članak 3. točka 1.c Program dodjele potpora male vrijednosti) sredstva iz tabele 1 u Obrascu 4 zbrojena s ukupnim iznosom kategorije financiranja potpora male vrijednosti po prijavitelju ili partneru (naznačena pod Sažetkom kategorije financiranja na stranici 5 Prijavnog obrasca A) premašuju ograničenje prema pravilu o dodjelama potpora male vrijednosti, prijava će u postupku evaluacije biti odbačena.

1. UVJETI ZA PRIJAVITELJE

**2.1 Prijavitelj i partneri**

Na Poziv na dostavu projektnih prijedloga prijavitelj se mora prijaviti u projektnom partnerstvu, kako je navedeno u točki 6.2 ovih Uputa (tablica *Prihvatljivost prijavitelja, partnera*).

**2.2 Uvjeti prihvatljivosti Prijavitelja/Partnera**

**2.2.1 Prihvatljivi Prijavitelji**

Prijavitelj mora ispunjavati sljedeće uvjete:

1. biti pravna osoba sa sljedećim pravnim statusom:

* **ustanova za obrazovanje odraslih** koja ima registriranu djelatnost obrazovanja odraslih sukladno Zakonu o obrazovanju odraslih ili
* **udruga** koja u svojem statutu kao temeljnom općem aktu (sukladno čl. 13 Zakona o udrugama) ima utvrđeno **djelovanje u sektoru turizma i/ili** **ugostiteljstva** (vidjeti definiciju „turizam i ugostiteljstvo“ u točki 1.3 Pojmovi i kratice)

1. posjedovati pravni, financijski i operativni kapacitet za provedbu projekta;;
2. nije prekršio odredbe o namjenskom korištenju sredstava iz Europskog socijalnog fonda i drugih javnih izvora;
3. nije u postupku predstečajne nagodbe, stečajnom postupku, postupku gašenja, postupku prisilne naplate ili u postupku likvidacije;
4. nema duga po osnovi javnih davanja koji prelazi iznos od deset kuna (neznatan porezni dug sukladno članku 150 Općeg poreznog zakona) o kojima Porezna uprava vodi službenu evidenciju

Za potrebe utvrđivanja okolnosti navedenih u točkama 2.-4., prijavitelj uz prijavu prilaže Izjavu prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava i Izjavu o partnerstvu (Obrazac 2). Izjavu potpisuje osoba po zakonu ovlaštena za zastupanje prijavitelja. Okolnosti navedene u točki 5. prijavitelj dokazuje potvrdom Porezne uprave o nepostojanju javnog duga po osnovi javnih davanja.

**2.2.2 Prihvatljivi Partneri**

Partneri na projektu mogu biti:

* **udruga**
* **ustanova za obrazovanje odraslih** koja ima registriranu djelatnost obrazovanja odraslih sukladno Zakonu o obrazovanju odraslih
* **poslodavci/gospodarski subjekti** (trgovačko društvo, obrt, zadruga, trgovac pojedinac, javna ustanova) koji je registriran za obavljanje gospodarske djelatnosti u sektoru turizma i/ili ugostiteljstva (raspon djelatnosti sektora turizma i/ ili ugostiteljstva naveden je u Nacionalnoj klasifikaciji djelatnosti 2007, odjeljak 55, 56 i/ili 79[[32]](#footnote-33))
* **regionalni ili područni ured Hrvatskog zavoda za zapošljavanje**

Partner(i) mora(ju) ispunjavati sve uvjete prihvatljivosti kao i prijavitelj iz točke 2.2.1 (s tim da udruga partner ne mora biti udruga koja u svom temeljnom aktu ima utvrđeno djelovanje u sektoru turizma i/ili ugostiteljstva, kako je navedeno u točki 2.2.1) , odnosno ne smiju postojati zapreke navedene u točki 2.2.3 te su pojedinačno obvezni dokazati da ne postoji razlog za isključenje. Partner(i) za svoje sudjelovanje u projektu potpisuju *Izjavu partnera o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava i Izjavu o partnerstvu* (Obrazac 3) koja je sastavni dio projektnog prijedloga.

Obavezni uvjeti partnerstva:

1. Prijavitelj je u partnerstvu s poslodavcem/gospodarskim subjektom koji je registriran za obavljanje gospodarske djelatnosti u sektoru turizma i/ ili ugostiteljstva (raspon djelatnosti sektora turizma i/ ili ugostiteljstva naveden je u Nacionalnoj klasifikaciji djelatnosti 2007[[33]](#footnote-34): odjeljak 55, 56 i/ili 79). Partneri poslodavci/gospodarski subjekti mogu biti: trgovačko društvo, obrt, zadruga, trgovac pojedinac i javna ustanova.

2. Ukoliko je prijavitelj udruga, osim obaveznog partnerstva s poslodavcem/gospodarskim subjektom, u partnerstvu je i s ustanovom za obrazovanje odraslih registriranom za obrazovanje odraslih sukladno Zakonu o obrazovanju odraslih.

3. Projektno partnerstvo u projektu može činiti najviše 5 pravnih osoba (prijavitelj i 4 projektna partnera)

**2.2.3 Kriteriji za isključenje Prijavitelja i Partnera**

Prijavitelj i Partner **nije prihvatljiv** za sudjelovanje u pozivu na dostavu projektnih prijedloga te s njim neće biti sklopljen Ugovor o dodjeli bespovratnih sredstava u sljedećim slučajevima:

1. ako je prijavitelj/partner ili osoba ovlaštena po zakonu za zastupanje prijavitelja/partnera pravomoćno osuđena za bilo koje od sljedećih kaznenih djela:
   * prijevara, davanje i primanje mita, zloporaba u postupku javne nabave, utaja poreza ili carine, subvencijska prijevara, pranje novca, zloporaba položaja i ovlasti, nezakonito pogodovanje,
   * udruživanje za počinjenje kaznenih djela, zloporaba obavljanja dužnosti državne vlasti, protuzakonito posredovanje, [[34]](#footnote-35)
2. ako je dostavio lažne podatke pri predočavanju dokaza sukladno gore navedenim točkama;
3. ako je u sukobu interesa[[35]](#footnote-36);
4. ako je kriv za pružanje lažnih informacija tijelima nadležnima za upravljanje fondovima Europske unije u Republici Hrvatskoj;
5. ako je pokušao pribaviti povjerljive informacije ili utjecati na Odbor za odabir projekata ili tijela nadležna za upravljanje fondovima Europske unije u Republici Hrvatskoj tijekom ovog ili prijašnjih poziva na dostavu projektnih prijedloga.

Za potrebe utvrđivanja okolnosti navedenih u točkama a-e prijavitelj uz prijavu prilaže *Izjavu prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava i Izjavu o partnerstvu* (Obrazac 2). Izjavu potpisuje osoba po zakonu ovlaštena za zastupanje prijavitelja.

Za potrebe utvrđivanja okolnosti navedenih u točkama a-e, svaki partner također dostavlja *Izjavu partnera o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava i Izjavu o partnerstvu* (Obrazac 3),potpisanuod strane osobe po zakonu ovlaštenu za zastupanje partnera.

Izjava ne smije biti starija od datuma objave Poziva na dostavu projektnih prijedloga.

**2.3. Broj projektnih prijedloga po Prijavitelju**

Prijavitelj ne može dostaviti više od jedne prijave na ovaj Poziv na dostavu projektnih prijedloga. Ukoliko prijavitelj na Poziv dostavi više od jednog projektnog prijedloga, u obzir će se uzeti onaj projektni prijedlog koji je prvi službeno zaprimljen od strane Ureda za financiranje i ugovaranje projekata Europske unije Hrvatskog zavoda za zapošljavanje.

Prijavitelj može istovremeno biti partner u drugom projektnom prijedlogu. Partneri mogu sudjelovati u više od jednog projektnog prijedloga.

1. UVJETI PRIJAVE PROJEKTNIH PRIJEDLOGA

**3.1 Lokacija**

Projektne aktivnosti se moraju provoditi u Republici Hrvatskoj. Pojedine aktivnosti, tj. studijska putovanja/razmjene dobre prakse, moguće je organizirati izvan teritorija Republike Hrvatske.

**3.2 Trajanje i početak provedbe**

Planirano trajanje provedbe projekata je 12-24 mjeseca, od dana sklapanja Ugovora o dodjeli bespovratnih sredstava.

Razdoblje provedbe projekta započinje početkom provedbe projektnih aktivnosti povezanih s provedbom elemenata projekta i to od dana zadnjeg potpisa Ugovora o dodjeli bespovratnih sredstava te istječe završetkom obavljanja predmetnih aktivnosti. Datum početka i predviđenog završetka projekta bit će jasno definiran u posebnim uvjetima Ugovora o dodjeli bespovratnih sredstava.

**3.3 Prihvatljive aktivnosti**

Prihvatljive projektne su aktivnosti grupirane po elementima projekta[[36]](#footnote-37)

**Odabir ciljane skupine i razvoj programa osposobljavanja i/ili usavršavanja**

* aktivnosti analize i procjena potreba za usavršavanjem/ osposobljavanjem za određenu ciljanu skupinu koje služe kao temelj za detaljnu izradu programa
* aktivnosti odabira i motivacije predavača, mentora i polaznika Programa osposobljavanja i/ili usavršavanja u okviru provedbe projekta;
* aktivnosti identifikacije i razvoja po mjeri dizajniranih Programa usavršavanja i/ili osposobljavanja koji tematski uz stručni dio iz područja turizma i/ili ugostiteljstva sadrže i usavršavanje u općim kompetencijama za razvoj socijalno-interpersonalnih vještina (npr. komunikacijske i prezentacijske vještine, interpersonalni odnosi i suradnja, gostoljubivost i multikulturalnost, strani jezici i slične aktivnosti) po potrebi prilagođeni specifičnim potrebama ciljane skupine

Programi osposobljavanja i/ili usavršavanja za ranjivu skupinu se sastoje od teorijskog i praktičnog dijela programa[[37]](#footnote-38), s naglaskom na praksu - minimalno 70% od ukupnog broja sati trajanja programa mora se odnositi na praktični dio osposobljavanja; ukupni broj sati trajanja programa ne smije biti manji od 120;

* tisak, izrada i/ili prilagodba obrazovnih materijala (npr. udžbenik temeljen na razvijenom programu, edukacijski materijal na Braillovom pismu i sl.)
* aktivnosti ishođenja verifikacije Programa osposobljavanja i/ili usavršavanja od strane nadležnog tijela.

**Razvoj i provedba programa osposobljavanja i/ili usavršavanja predavača i mentora u stručnim znanjima i pedagoškim vještinama**

* aktivnosti analize i procjene potreba za usavršavanjem predavača i mentora koji će sudjelovati u projektu i educirati ranjive skupine u sklopu projekta za jačanje stručnih znanja i vještina, kao i za jačanje pedagoških vještina;
* aktivnosti usmjerene na unaprjeđivanje specifičnih vještina poučavanja sukladno prethodno utvrđenim potrebama odraslih polaznika i razvijenim programima ranjivih skupina
* aktivnosti razvoja i provedbe programa osposobljavanja i/ili usavršavanja predavača i mentora sa vještinama potrebnim za obrazovanje odraslih (npr. jačanje stručnih kompetencija i praktičnih znanja predavača za obrazovanje odraslih u području turizma i/ ili ugostiteljstva, jačanje metodičko-didaktičkih vještina predavača i mentora potrebnih za obrazovanje odraslih i slične aktivnosti)
* nabava i/ ili izrada i tisak stručne literature i drugog obrazovnog materijala
* aktivnosti studijskih putovanja/razmjene dobre prakse za predavače i mentore u Republici Hrvatskoj i izvan teritorija Republike Hrvatske.

**Provedba programa osposobljavanja i/ili usavršavanja prilagođenih ranjivim skupinama**

* aktivnosti provedbe teoretskog dijela po mjeri dizajniranih programa osposobljavanja i/ili usavršavanja koji tematski uz stručni dio iz područja turizma i/ili ugostiteljstva sadrže i programe stjecanja općih kompetencija za razvoj socijalno-interpersonalnih odnosno mekih vještina (npr. komunikacijske i prezentacijske vještine, interpersonalni odnosi i suradnja, gostoljubivost i multikulturalnost, strani jezici i slične aktivnosti) za odabranu ciljanu skupinu
* aktivnosti provedbe praktičnog dijela Programa osposobljavanja i/ili usavršavanja za odabranu ciljanu skupinu
* aktivnosti studijskih putovanja/ razmjene dobre prakse u Republici Hrvatskoj i/ili u inozemstvu

**Upravljanje projektom i administracija**

* aktivnosti uspostave tima za provođenje projekta,
* aktivnosti organizacije sastanaka tima u projektu
* aktivnosti povezivanja ključnih dionika projekta
* aktivnosti provođenja i upravljanja projektnim aktivnostima koje imaju za cilj ostvarenje rezultata i ciljeva operacije/ projekta
* aktivnosti provođenja postupaka javne nabave u okviru provedbe projekta
* aktivnosti financijskog upravljanja projektom
* aktivnosti izvještavanja

**Promidžba i vidljivost**

* organizacija promotivnih događanja, tiskovnih konferencija, okruglih stolova, konferencija i drugo;
* aktivnosti izrade promotivnih materijala, oglasa, internetske stranice i drugo

Prijavitelj mora pri provedbi projektnih aktivnosti osigurati poštovanje načela jednakih mogućnosti, ravnopravnosti spolova i nediskriminacije.

**3.4 Neprihvatljive aktivnosti**

* aktivnosti koje su u potpunosti ili uglavnom usmjerene na individualna sponzorstva za sudjelovanje na radionicama, seminarima, konferencijama, kongresima;
* aktivnosti koje su u potpunosti ili uglavnom usmjerene na individualne školarine za studij ili tečajeve;
* aktivnosti koje su u potpunosti ili uglavnom usmjerene na organizaciju konferencija ili kongresa;
* aktivnosti koje stvaraju prihode;
* aktivnosti koje ne doprinose ciljevima ovog poziva;
* aktivnosti koje su započele prije datuma potpisa ugovora o bespovratnim sredstvima;
* izrada studijskih programa;
* radionice, seminari, konferencije, kongresi i drugi oblici usavršavanja povezanih s upravljanjem projektom i administracijom.

**3.5 Informiranje i vidljivost**

Korisnik i partner moraju osigurati vidljivost EU financiranja sukladno Uputama za korisnike navedenih u dokumentu *Informiranje, komunikaciju i vidljivost projekata financiranih iz strukturnih fondova i Kohezijskog fonda u financijskom razdoblju 2014. – 2020.[[38]](#footnote-39)*

Korisnik i partner su dužni poduzeti sve potrebne korake kako bi objavili činjenicu da EU sufinancira projekt te da se projekt provodi u sklopu OP ULJP sufinanciranog od strane ESF.

Tijekom provedbe projekta (operacije) korisnik je dužan informirati javnost o potpori dobivenoj iz fondova putem svoje internetske stranice, ako ista postoji te putem plakata.

Dodatno, korisnik samostalno odabire koje će komunikacijske alate koristiti u svrhu informiranja i komunikacije vezano uz svoj projekt. Nadalje, korisnik je dužan u svim aktivnostima jasno naznačiti da projekt koji provodi sufinancira Europska unija, navodeći pri tom naziv operativnog programa i fonda EU u okviru kojeg je sufinanciran.

Sve aktivnosti informiranja i komunikacije vezane uz projekt moraju sadržavati sljedeće elemente:

* amblem (zastavicu) Unije i tekst „Europska unija“
* napomena o fondu koji podupire projekt (operaciju): „Projekt je sufinancirala Europska unija iz Europskog socijalnog fonda.“
* izjavu/slogan: „Zajedno do fondova EU“
* logotip europski strukturni i investicijski fondovi
* isključenje odgovornosti: „Sadržaj publikacije/emitiranog materijala isključiva je odgovornost (ime korisnika).“

Odredba o jeziku: sadržaj materijala namijenjen informiranju i komunikaciji vezano uz projekte treba biti na hrvatskom jeziku. Ukoliko to želi, korisnik može izrađivati materijale ili pojedine elemente vidljivosti na hrvatskom i engleskom jeziku.

4. FINANCIJSKI ZAHTJEVI

**4.1 Prihvatljivost izdataka**

Proračun projekta je procjena izdataka provedbe svih projektnih aktivnosti. Iznosi uključeni u proračun projekta moraju biti realistični i troškovno učinkoviti, tj. navedeni izdaci moraju biti nužni za ostvarivanje očekivanih ishoda i rezultata, te temeljeni na tržišnim cijenama. Planirani izdaci projekta moraju biti u skladu s Pravilnikom o prihvatljivosti izdataka (Narodne novine br. 149/14 i 14/16 i 74/16) u okviru Europskog socijalnog fonda.

**4.1.1 Prihvatljivi izdaci**

Prihvatljivi izdaci moraju biti u skladu su s Pravilnikom o prihvatljivosti izdataka u okviru Europskog socijalnog fonda i kumulativno ispunjavati opće uvjete prihvatljivosti izdataka koji su:

1. povezanost s projektom i nastanak u okviru projekta za koji je preuzeta obveza ugovorom o

dodjeli bespovratnih sredstava;

2. da su nastali u skladu s nacionalnim zakonodavstvom i zakonodavstvom Europske unije;

3. stvarnost nastanka kod Korisnika, osim u slučajevima navedenim u članku 13. stavku 5. Uredbe

1304/2013 o Europskom socijalnom fondu;

4. da su nastali tijekom razdoblja prihvatljivosti izdataka sukladno točki 2.4 Ugovora o dodjeli

bespovratnih sredstava za projekte koji se financiraju iz Europskog socijalnog fonda u

financijskom razdoblju 2014.-2020;

5. dokazivost putem računa ili računovodstvenih dokumenata jednake dokazne vrijednosti, pri čemu su predujmovi isplaćeni dobavljačima roba, izvođačima radova te pružateljima usluga u skladu s odredbama ugovora sklopljenih s tim subjektima prihvatljivi za sufinanciranje;

6. usklađenost s pravilima o državnim potporama, kao što je utvrđeno u članku 107. UFEU ili pravilima o de minimis potporama, ako je primjenjivo;

7. usklađenost s primjenjivim pravilima javne nabave;

8. usklađenost s odredbama članka 65. stavka 11. Uredbe (EU) br. 1303/2013 koje se odnose na zabranu dvostrukog financiranja iz drugoga financijskog instrumenta Europske unije.

Prihvatljive izdatke predstavljaju **izravni (neposredni)** i **neizravni (posredni)** **troškovi projekta.**

**1. IZRAVNI TROŠKOVI**

**Izravni troškovi** su oni troškovi koji su u izravnoj vezi s provedbom i ostvarenjem ciljeva projekta, odnosno izravno povezani s pojedinačnom aktivnosti projekta i kada se veza s tom pojedinačnom aktivnošću može pokazati. Izravni troškovi mogu biti izravni troškovi osoblja i ostali izravni troškovi.

**1.1 IZRAVNI TROŠKOVI OSOBLJA**

Izravni troškovi osoblja su izravni troškovi koji proizlaze iz ugovora o radu između poslodavca i zaposlenika.

Prihvatljivi izravni troškovi osoblja uključuju ukupne naknade za obavljeni rad osoblja koje je izravno uključeno u provedbu projekta i pojedinih aktivnosti (npr. mentora, predavača, osobe koja izrađuje program osposobljavanja i/ili usavršavanja, voditelja projekta i sl.). Prihvatljivi izravni troškovi osoblja uključuju plaće, poreze, doprinose za mirovinsko i obavezno zdravstveno osiguranje, materijalna prava ako je primjenjivo te ostale propisane troškove koji su uključeni u naknade za rad osoblja zaposlenog na projektu na neodređeno i/ili određeno vrijeme, a koji proizlaze iz pravnog okvira kojim se uređuje područje radnih odnosa odnosno pravnog okvira kojim se uređuju obvezno pravni odnosi.

**1.2 OSTALI IZRAVNI TROŠKOVI**

*1.2.1 Troškovi putovanja u zemlji i inozemstvu za osobe izravno uključene u provedbu projekta:*

* *dnevnice*
* *troškovi smještaja*
* *troškovi putovanja*

*1.2. 2 Troškovi sudjelovanja* ***ciljnih skupina*** *u projektnim aktivnostima*

*a) Troškovi sudjelovanja ciljne skupine u aktivnostima teorijskog i praktičnog osposobljavanja*

* *troškovi prijevoza na mjesto i sa mjesta osposobljavanja[[39]](#footnote-40)*
* *troškovi smještaja[[40]](#footnote-41)*
* *troškovi knjiga, udžbenika, priručnika, skripata i druge literature u papirnatom ili elektroničkom obliku potrebnih za provedbu aktivnosti*
* *troškovi namirnica i ostalog potrošnog i didaktičkog materijala potrebnog za izvođenje praktičnog dijela osposobljavanja i/ili usavršavanja*
* *troškovi radne odjeće i/ili obuće za polaznike praktičnog dijela osposobljavanja i/ili usavršavanja gdje je potrebno*

*b) Troškovi sudjelovanja ciljne skupine projekta na edukacijama, seminarima, konferencijama, studijskim putovanjima, okruglim stolovima, kongresima i dr. stručnim skupovima u zemlji i inozemstvu: troškovi hrane i smještaja[[41]](#footnote-42)*

* *putni troškovi[[42]](#footnote-43)*
* *kotizacije*

*1.2.3. Troškovi* ***vanjskih usluga***

*a) Troškovi vanjskih usluga neposredno vezanih uz projekt:*

* *troškovi cateringa;*
* *usluge prevođenja;*
* *usluge s područja informacijsko-komunikacijske tehnologije.*
* *materijali i drugi popratni troškovi vezano uz provedbu aktivnosti.*

*b) Troškovi najma prostora i opreme za izvođenje osposobljavanja ili za provedbu aktivnosti u projektu.*

1.2.4. *Troškovi promidžbe i* ***vidljivosti****:*

* *troškovi organizacije promotivnih aktivnosti (npr. najam prostora, audio-vizualnih pomagala itd.);*
* *materijalni troškovi koji su potrebni za organizaciju okruglih stolova, tiskovnih konferencija (npr. promotivni materijali, pozivi, ugostiteljske usluge);*
* *troškovi vanjskih usluga za aktivnosti oglašavanja, odnosa s javnošću i sl.;*
* *priprema, oblikovanje, prijevod, tisak promotivnog materijala i dostava;*
* *uspostava i održavanje internetskih stranica;*
* *troškovi oglasa, objava, odnosno zakupa medijskog prostora;*
* *marketinško komuniciranje, savjetovanje i sl.;*

*troškovi predstavljanja projekta*

*1.2.5. Troškovi nabave opreme vezane uz ostvarenje projektnih aktivnosti*

*• Troškovi kupnje opreme koja je neophodna za provođenje teorijskog i/ili praktičnog dijela programa osposobljavanja i/ili usavršavanja*

Troškovi nabave nove opreme su prihvatljivi trošak ukoliko su povezani s projektnim aktivnostima, odnosno ukoliko doprinose ostvarenju ciljeva projekta. Veće kapitalne investicije nisu prihvatljivi trošak u sklopu ovog Poziva. Vrijednost kupnje nove opreme ne smije premašiti 30% svih izravnih prihvatljivih troškova projekta. Kupnja je prihvatljiva samo u slučaju da je utemeljena u projektnim aktivnostima i potrebna za postizanje ciljeva projekta, odnosno nužna za razvoj i provedbu programa osposobljavanja i/ili usavršavanja.

Sve stavke troškova nabave opreme prijavitelj u Prijavnom obrascu A, Elementi projekta i proračun, označava oznakom „Drugi fond“.

**2. NEIZRAVNI TROŠKOVI**

U **neizravne prihvatljive troškove** ubrajaju seonitroškovi koji nastaju u okviru projekta ali nisu u izravnoj vezi s ostvarenjem jednog ili više ciljeva projekta, odnosno nisu izravno povezani ili se ne mogu povezati s pojedinačnom aktivnošću projekta. Takvi troškovi uključuju i troškove za koje je teško utvrditi točan iznos koji se može pripisati određenoj aktivnosti odnosno troškove kod kojih je iznos moguće procijeniti samo izračunom po posebnoj metodologiji. Uz navedeno neizravne troškove čine: troškovi usluga računovodstva, troškovi usluga čišćenja, troškovi telefona, vode, električne energije, najma uredskog prostora u dijelu koji se koristi za upravljanje projektom, troškovi poštarine, uredski materijal i slično.

Neizravni troškovi izračunavaju se primjenom fiksne stope od 15% prihvatljivih izravnih troškova osoblja, sukladno članku 68. stavku 1. točki (b) Uredbe (EU) 1303/2013.

**Izračun neizravnih troškova primjenom fiksne stope:**

**C = A X B**

A= Zbroj svih prihvatljivih izravnih troškova osoblja (poglavlje 4.1.1, točka 1.1)

B= Fiksna stopa (15%)

C= Neizravni troškovi

***Napomena: Tijekom provjera i odobravanja zahtjeva za nadoknadom sredstava neće se vršiti kontrola popratne dokumentacije za navedene neizravne troškove izračunate primjenom fiksne stope.***

U slučaju da neizravni troškovi projektnog prijedloga iznose više od iznosa neizravnih troškova izračunatih primjenom fiksne stope, razliku snosi Korisnik i ona se ne navodi u projektnom prijedlogu.

Svako smanjenje iznosa izravnih troškova osoblja koje je nadležno tijelo (PT2 - Ured za financiranje i ugovaranje projekata EU pri Hrvatskom Zavodu za zapošljavanje) tijekom provedbe projekta proglasilo neprihvatljivim, na temelju provjere, proporcionalno utječe i na iznos neizravnih troškova izračunatih primjenom fiksne stope.

Sukladno navedenom ukupno prihvatljivi troškovi projekta se izračunavaju na sljedeći način:

Ukupno prihvatljivi troškovi projekta = **A+C+D**

A= Zbroj svih prihvatljivih izravnih troškova osoblja (poglavlje 4.1.1, točka 1.1)

C= Neizravni troškovi

D= Zbroj svih ostalih prihvatljivih izravnih troškova (poglavlje 4.1.1, točka 1.2 )

Nakon što prijavitelj u Prijavni obrazac A, Elementi projekta i proračun, uvrsti i označi sve izravne troškove osoblja oznakom „izravni troškovi osoblja“, pod Elementom "Upravljanje projektom i administracija" uvrštava samo jednu stavku troška pod nazivom „Ukupni neizravni troškovi projekta“, te upisuje iznos dobiven primjenom %-tka na zbroj svih izravnih troškova osoblja, a u stupcu "Oznake" za tu stavku troška odabire oznaku "indirektni trošak". Dakle, primjenjuje se točno 15% na iznos naveden pod „Ukupan iznos izravnih troškova osoblja“ u „Sažetku troškova po oznakama“ na stranici 5 Prijavnog obrasca A.

Postotak neizravnih troškova ugovara se u iznosu od 15% ukupnih izravnih troškova osoblja. Što znači da u „Sažetku troškova po oznakama“ na stranici 5 Prijavnog obrasca A iznos naveden pod „Ukupni iznos indirektnih troškova“ mora iznositi točno 15% iznosa navedenog pod „Ukupan iznos izravnih troškova osoblja“.

Tijekom provedbe postupka provjere prihvatljivosti izdataka ukupan iznos prihvatljivih izravnih troškova ne može se povećati u odnosu na zatraženi u prvobitno podnesenom Prijavnom obrascu A. Nakon provedenog postupka provjere prihvatljivosti izdataka iznos fiksne stope (15%) prilagođava se konačno utvrđenom iznosu izravnih troškova osoblja. Jedino u slučaju prilagodbe fiksne stope može doći do povećanja ukupnih prihvatljivih troškova (naznačenih na stranici 6 Prijavnog obrasca A), ali samo do najvišeg mogućeg iznosa bespovratnih sredstava definiranog točkom 1.6 ovih Uputa. Ukoliko su nakon prilagodbe fiksne stope ukupni prihvatljivi troškovi veći od najvišeg propisanog iznosa bespovratnih sredstava, prijavitelj će morati provesti korekciju na odgovarajućim izravnim troškovima bez mogućnosti umanjenja pokazatelja zbog prilagodbi vezanih uz mijenjanje iznosa fiksne stope.

**4.1.2 Neprihvatljivi izdaci**

U neprihvatljive izdatke spadaju:

* kamate na dug;
* ulaganja u kapital ili kreditna ulaganja;
* porez na dodanu vrijednost (PDV) za koji Korisnik ima mogućnost povrata (povrativi PDV);
* doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika;
* kupnja korištene opreme;
* kupnja opreme i vozila koja se koriste u svrhu upravljanja projektom, a ne izravno za provedbu projektnih aktivnosti;
* amortizacija trajne materijalne imovine;
* otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu;
* kazne, financijske globe i troškovi sudskih sporova;
* gubici zbog fluktuacija valutnih tečaja i provizija na valutni tečaj;
* plaćanje neoporezivih bonusa zaposlenima;
* bankovni troškovi za otvaranje i vođenje računa, naknade za financijske transfere i druge pristojbe u potpunosti financijske prirode;
* izdaci povezani s uslugom revizije projekta, koju nabavlja Korisnik
* kupnja neizgrađenog zemljišta i izgrađenog zemljišta u iznosu većem od 10% iznosa ukupnih prihvatljivih izdataka za određenu operaciju;
* kupnja infrastrukture i nekretnina
* neizravni troškovi koji premašuju vrijednost od 15% prihvatljivih izravnih troškova osoblja;
* troškovi koji su već bili financirani iz javnih izvora odnosno troškovi koji se u razdoblju provedbe projekte financiraju iz drugih izvora;
* troškovi izrade studijskih programa;
* troškovi vezani uz radionice, seminare, konferencije, kongrese i druge oblike usavršavanja povezane s upravljanjem projektom i administracijom;
* troškovi vanjskih usluga upravljanja projektom i administracije
* troškovi nabave opreme koji premašuju 30% svih ugovorenih izravnih prihvatljivih troškova projekta;
* troškovi izrade i provedbe programa osposobljavanja i/ili usavršavanja prilagođenih ciljnoj skupini nezaposlene osobe mlađe od 25 godina, osobe starije od 54 godine i osobe s invaliditetom čiji je ukupan broj sati trajanja manji od 120 sati i/ili je ukupan broj sati trajanja programa koji se odnosi na praktični dio osposobljavanja manji od 70%.
* troškovi izrade i provedbe programa osposobljavanja i/ili usavršavanja prilagođenih ciljnoj skupini nezaposlene osobe mlađe od 25 godina, osobe starije od 54 godine i osobe s invaliditetom za koji dio praktične nastave nije organiziran na radnom mjestu kod poslodavaca;
* troškovi provedbe praktičnog dijela programa osposobljavanja i/ili usavršavanja prilagođenih ciljnoj skupini nezaposlene osobe mlađe od 25 godina, osobe starije od 54 godine i osobe s invaliditetom koje provodi poslodavac koji nije partner na projektu;
* troškovi podugovaranja (nabava dobara, usluga, radova) samih Korisnika i/ili partnera;
* troškovi dodatnog dohotka za obavljanje poslova vezanih uz projekt temeljem ugovora o djelu za zaposlenike Korisnika i/ili partnera koji istovremeno svoju redovnu plaću primaju temeljem ugovora o radu;
* troškovi primitaka za plaćeni dopust u okviru naknade plaće na teret poslodavca;
* troškovi prigodnih nagrada radniku (božićnica i/ili regres) u stvarno isplaćenom iznosu iznad neoporezivog godišnjeg iznosa;
* jubilarne nagrade i naknade za odvojeni život;
* naknade plaća za vrijeme privremene nesposobnosti temeljem Zakona o obveznom zdravstvenom osiguranju (Narodne novine broj 80/13 i 137/13);
* jednokratne naknade i potpore koje čine materijalno pravo radnika a koje se ostvaruju temeljem nastanka okolnosti za koje se dodjeljuju i ne isplaćuju se svim zaposlenicima korisnika (u slučaju smrti člana uže obitelji, za novorođeno dijete, zbog bolovanja zaposlenika duljeg od 90 dana, dar za djecu i slično);
* drugi troškovi koji nisu u neposrednoj povezanosti sa sadržajem i ciljevima projekta.

**4.2.Prihodi od projektnih aktivnosti**

Projekt u pravilu ne smije ostvarivati prihod od projektnih aktivnosti. Nije dopušteno ciljnim skupinama naplaćivati sudjelovanje u projektnim aktivnostima. Ako tijekom provedbe projekta ipak dođe do ostvarenja određenog prihoda, ukupan iznos bespovratnih sredstava bit će umanjen za iznos ostvarenog prihoda i to na temelju podnesenog završnog izvješća.

5. POSTUPAK PRIJAVE

Prijava mora biti na hrvatskom jeziku i elektronički ispunjena na Prijavnom obrascu A (Obrazac 1) koji je zajedno s Uputama za popunjavanje i Korisničkim priručnikom (Prilog A) dostupan na sljedećoj poveznici: <https://esif-wf.mrrfeu.hr/>. Ostali obrasci koji su dio natječajne dokumentacije mogu se preuzeti na sljedećim poveznicama: [http://www.strukturnifondovi.hr](http://www.strukturnifondovi.hr/) i http://www.esf.hr/.

Za rad s aplikacijom nužno je koristiti sljedeće mrežne preglednike: Internet Explorer 9 ili novije verzije, Mozilla Firefox 17.0 ili novije verzije te Google Chrome 23.0 ili novije verzije.

**5.1 Način podnošenja projektnog prijedloga**

Projektni prijedlozi podnose se isključivo poštanskom pošiljkom ili osobnom dostavom[[43]](#footnote-44) na sljedeću adresu:

Hrvatski zavod za zapošljavanje,

Ured za financiranje i ugovaranje EU projekata

Petračićeva 4/3

10000 Zagreb

U slučaju predaje projektnog prijedloga **osobnom dostavom**, dostava se smatra obavljenom predajom dokumentacije pisarnici Hrvatskog zavoda za zapošljavanje, Ureda za financiranje i ugovaranje projekata Europske unije, uz istovremenu potvrdu njezina primitka (prijamni štambilj).

U slučaju podnošenja projektnog prijedloga **poštanskom pošiljkom**, podatkom o datumu predaje projektnog prijedloga na Poziv smatra se datum podnošenja projektnog prijedloga zabilježen na paketu/omotnici od strane davatelja poštanske usluge. Ukoliko kod podnošenja projektnog prijedloga poštanskom pošiljkom paket/omotnica na kojoj nije zabilježen datum pristigne nakon roka za podnošenje projektnih prijedloga, takav projektni prijedlog se isključuje. Ukoliko zabilježeni datum na paketu/omotnici nije jasno i čitljivo naznačen, a paket/omotnica pristigne nakon roka za podnošenje projektnih prijedloga, prijavitelj može u fazi postupka dodjele biti zatražen da osigura službeni dokaz s navedenim podatkom (npr. potvrda o primitku preporučene pošiljke). Ukoliko na taj zahtjev prijavitelj nije u mogućnosti osigurati službeni dokaz o nedvojbenom datumu podnošenja projektnog prijedloga poštanskom pošiljkom, takav projektni prijedlog se isključuje.

Prijavu je potrebno poslati ili dostaviti u **zatvorenom paketu/omotnici**. Na vanjskoj strani omotnice se navodi:

1. referentni broj i/ili naziv poziva za dostavu projektnih prijedloga – UP.02.2.2.03 „*Poboljšanje pristupa ranjivih skupina tržištu rada u sektoru turizma i ugostiteljstva“*
2. naziv i adresa prijavitelja
3. naznaka »NE OTVARATI– PRIJAVA NA POZIV NA DOSTAVU PROJEKTNIH PRIJEDLOGA«

Preporuka je da se paket/omotnica dodatno osigura ljepljivom trakom kako se ne bi otvorio/la u poštanskom prijevozu, budući da se sukladno 1. uvjetu za registraciju i administrativnu provjeru odbija projektni prijedlog zaprimljen u otvorenoj omotnici.

Predaja prijave znači da se prijavitelj i svi partneri slažu s uvjetima poziva i kriterijima za ocjenjivanje.

Projektni prijedlozi dostavljeni na neki drugi način, predani prije objave Poziva ili predani nakon naznačenog roka za dostavu Poziva bit će odbačeni. Zaprimljene prijave ne vraćaju se prijaviteljima.

**Sadržaj projektnog prijedloga**

Formalno potpunim smatra se projektni prijedlog koji sadrži sve prijavne obrasce i obvezne priloge kako slijedi:

1. Prijavni obrazac A

FORMAT U KOJEM SE DOSTAVLJA: elektronička verziju u izvornom PDF formatu izvezenom iz SF MIS sustava i spremljena za službeno podnošenje sa zabilježenim datumom i vremenom kad je izvezena iz SF MIS sustava te ne smije biti spremljena kao skica.

1. Izjava prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava i Izjava o partnerstvu (Obrazac 2)

FORMAT U KOJEM SE DOSTAVLJA: originalna papirnata verzija potpisana od ovlaštene osobe i ovjerena službenim pečatom organizacije te elektronička preslika dokumenta.

1. Izjava partnera o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava i Izjava o partnerstvu (Obrazac 3). Za svakog partnera potrebno je dostaviti zasebnu izjavu.

FORMAT U KOJEM SE DOSTAVLJA: originalna papirnata verzija potpisana od ovlaštene osobe i ovjerena službenim pečatom organizacije te elektronička preslika dokumenta.

1. Izjava o dodijeljenim potporama male vrijednosti (Obrazac 4). Za prijavitelja i svakog projektnog partnera potrebno je dostaviti zasebnu izjavu.

FORMAT U KOJEM SE DOSTAVLJA: originalna papirnata verzija potpisana od ovlaštene osobe i ovjerena službenim pečatom organizacije te elektronička preslika dokumenta.

1. Potvrda Porezne uprave da subjekt nema duga po osnovi javnih davanja o kojima Porezna uprava vodi službenu evidenciju (ne starija od datuma objave Poziva na dostavu projektnih prijedloga). Potvrdu Porezne uprave potrebno je dostaviti za prijavitelja i svakog projektnog partnera.

FORMAT U KOJEM SE DOSTAVLJA: elektronička preslika dokumenta.

1. Dokumenti iz kojih je razvidno ispunjavanje odredbi iz točke 2.2.1, odnosno 2.2.2 za prijavitelja i sve partnere ovisno o vrsti pravne osobe:
2. Za ustanove registrirane za obrazovanje odraslih sukladno Zakonu o obrazovanju odraslih: kopija izvatka iz sudskog registra. Provjeru u sudski registar PT2 će izvršiti uvidom u elektronsku bazu sudskog registra te uz prijavu nije potrebno dostaviti izvadak. Međutim, ukoliko elektronska baza sudskog registra ne sadrži ažurirane podatke o ustanovi potrebno je dostaviti ažurirani dokument.

FORMAT U KOJEM SE DOSTAVLJA (ukoliko je primjenjivo): elektronička preslika dokumenta/ata.

1. Za udruge: kopija odgovarajućeg temeljnog akta, te potvrda o usklađenosti istoga sa Zakonom o udrugama (NN 74/14). Provjeru navedenog dokumenta PT2 će izvršiti uvidom u elektronsku bazu Registra udruga. Međutim, ukoliko elektronska baza Registra udruga ne sadrži zadnju verziju skeniranog statuta udruge i/ili potvrdu o usklađenosti istog, navedeni/e dokument/e je potrebno dostaviti u sklopu prijave.

Ukoliko je udruga u svrhu usklađivanja Statuta sa Zakonom o udrugama podnijela zahtjev za upis promjena nadležnom uredu državne uprave, a postupak pred nadležnim uredom nije dovršen, prilaže kopiju važećeg statuta (ukoliko se ne nalazi u elektronskoj bazi Registra) te dokaz o podnesenom zahtjevu za upis promjena nadležnom uredu državne uprave.

FORMAT U KOJEM SE DOSTAVLJA (ukoliko je primjenjivo): elektronička preslika dokumenta/ata.

1. Za poslodavce/gospodarske subjekte:

* za trgovačko društvo, zadrugu, trgovac pojedinca, javnu ustanovu: izvadak iz sudskog registra
* za obrt: izvadak iz obrtnog registra.

Provjeru u odgovarajući registar PT2 će izvršiti uvidom u elektronsku bazu registra te uz prijavu nije potrebno dostaviti izvadak. Međutim, ukoliko elektronska baza registra ne sadrži ažurirane podatke o subjektu potrebno je dostaviti ažurirani dokument.

Također, ukoliko za partnera javnu ustanovu, iz elektronske baze sudskog registra nije vidljiv podatak da je ustanova osnovana kao javna ustanova, potrebno je dostaviti službeni dokument iz kojeg je navedeno vidljivo.

FORMAT U KOJEM SE DOSTAVLJA (ukoliko je primjenjivo): elektronička preslika dokumenta/ata.

1. Za regionalni ili područni ured Hrvatskog zavoda za zapošljavanje: kopija izvatka iz sudskog registra. Provjeru u sudski registar će PT2 izvršiti uvidom u elektronsku bazu sudskog registra te uz prijavu nije potrebno dostaviti izvadak. Međutim, ukoliko elektronska baza registra ne sadrži ažurirane podatke o subjektu potrebno je dostaviti ažurirani dokument.

FORMAT U KOJEM SE DOSTAVLJA(ukoliko je primjenjivo): elektronička preslika dokumenta/ata.

Također ukoliko elektronska baza odgovarajućeg registra ne sadrži ažurne informacije za prijavitelja i/ili partnera potrebno je dostaviti elektronsku presliku službenih dokumenata iz kojih se može utvrditi naziv, pravni status i adresa subjekta.

Vezano uz točku 2, 3 i 4 Izjave koje nisu potpisane od osobe ovlaštene za zastupanje ne smatraju se valjanim dokumentom.

Vezano uz točku 5, Potvrda Porezne uprave o stanju poreznog duga ne smije biti starija od datuma objave Poziva na dostavu projektnih prijedloga te mora biti izdana do roka za predaju projektnog prijedloga. U slučaju da se Potvrda Porezne uprave dostavlja kao odgovor na zahtjev za pojašnjenjem, prijavitelj/partner mora osigurati da je Potvrda Porezne uprave izdana u navedenom periodu. U protivnom se projektni prijedlog isključuje iz daljnjeg postupka.

Vezano uz točku 6b, udruge koje do datuma dostave projektnih prijedloga nisu uskladile svoje statute sa Zakonom o udrugama (NN 74/14) niti su podnijele zahtjev za upis promjena nadležnom uredu državne uprave ne ispunjavaju mjerila za korištenje sredstava iz javnih izvora sukladno čl. 5. Uredbe o kriterijima, mjerilima i postupcima financiranja i ugovaranja programa i projekata udruga od interesa za opće dobro koje provode udruge (NN 26/17) te se isključuju iz daljnjeg postupka odabira projekata.

U slučaju slanja projektnog prijedloga poštanskom pošiljkom, preporuka je da se medij (npr. CD/DVD) koji sadrži elektroničku verziju dokumentacije dodatno zaštiti kako bi se spriječila mogućnost njegova oštećenja.

Ukoliko je medij na kojem se nalazi elektronička verzija tražene dokumentacije nečitljiv, PT2 može od prijavitelja, u sklopu zahtjeva za pojašnjenjem, zatražiti ponovnu dostavu elektroničkih preslika dokumenata. U tom slučaju, prijavitelj je obvezan osigurati verziju dokumentacije koja prethodi datumu i vremenu predaje projektnog prijedloga na Poziv.

Hrvatski zavod za zapošljavanje zadržava pravo u bilo kojem trenutku od prijavitelja zatražiti dostavu dokumenata za koje se vrši provjera u elektronskim registrima, ukoliko se za to ukaže potreba.

Originali ili ovjerene preslike dostavljaju se naknadno isključivo na zahtjev Hrvatskog zavoda za zapošljavanje.

**5.2 Povlačenje projektnog prijedloga**

Do trenutka potpisivanja ugovora o dodjeli bespovratnih sredstava, u bilo kojoj fazi postupka dodjele, prijavitelj službenim zahtjevom za povlačenje potpisanim od ovlaštene osobe upućenom nadležnom tijelu (Hrvatski zavod za zapošljavanje) može povući svoj projektni prijedlog iz postupka dodjele. Takva pisana obavijest šalje se poštanskom pošiljkom ili osobnom dostavom na adresu: Hrvatski zavod za zapošljavanje, Ured za financiranje i ugovaranje EU projekata, Petračićeva 4/3, 10000 Zagreb.

**5.3 Rok za podnošenje projektnih prijedloga**

Poziv se vodi u modalitetu otvorenog privremenog Poziva na dostavu projektnih prijedloga s krajnjim rokom za podnošenje projektnih prijedloga 3. svibnja 2017. Izuzev postupanja u procesu traženja pojašnjenja, istekom roka za podnošenje projektnih prijedloga prijavitelj ne može mijenjati i/ili dopunjavati projektni prijedlog.

U obzir će se kao pravodobne uzimati prijave poslane poštanskom uslugom koje su zaprimljene ili su na paketu/omotnici označene poštanskim žigom s datumom do uključivo 3. svibanja 2017. Osobno dostavljene prijave uzet će se u obzir kao pravodobne ako budu zaprimljene u Pisarnicu Hrvatskog zavoda za zapošljavanje, Petračićeva 4/3, 10000 Zagreb do datuma roka za podnošenje projektnih prijedloga do 15:30 sati.

**5.4 Izmjene i dopune poziva na dostavu projektnih prijedloga**

U slučaju da se poziv na dostavu projektnih prijedloga i natječajna dokumentacija izmijene ili dopune prije datuma zatvaranja natječaja, sve izmjene i dopune bit će objavljene na internetskoj stranici www.esf.hr i središnjoj internetskoj stranici ESI fondova <http://www.strukturnifondovi.hr/>. Prijavitelji su obvezni poštovati sve izmjene i dopune poziva na dostavu projektnih prijava i natječajne dokumentacije sukladno objavljenim uputama.

**5.5 Obustava i produženje roka za dostavu projektnih prijedloga**

U slučaju potrebe za:

* obustavljanjem pokrenutog Poziva (prije isteka roka za podnošenje projektnih prijedloga) i/ili
* produženjem roka za podnošenje projektnih prijedloga (u modalitetu privremenog poziva).

Ministarstvo turizma na središnjoj internetskoj stranici ESI fondova i ESF stranici, objavljuje obavijest koja sadržava obrazloženje i u kojoj se navodi da je:

* Poziv obustavljen na određeno vrijeme (navodeći razdoblje obustave); ili
* rok za predaju projektnih prijedloga produžen (navodeći točan datum za privremene pozive).

**5.6 Otkazivanje Poziva**

Poziv se može otkazati u bilo kojoj fazi postupka dodjele ukoliko:

- je bilo nepravilnosti u postupku, osobito ako je utvrđeno nejednako postupanje prema prijaviteljima ili je narušeno načelo zabrane diskriminacije;

- su nastupile izvanredne okolnosti ili viša sila koje onemogućavaju redovno obavljanje planiranih aktivnosti;

- nakon isteka roka za podnošenje projektnih prijedloga nije zaprimljen niti jedan projektni prijedlog ili niti jedan projektni prijedlog ne udovoljava kriterijima dodjele.

Navedena obavijest objavljuje se na središnjoj internetskoj stranici ESI fondova i ESF stranici.

**5.7 Dodatne informacije**

**Izmjene projektnog prijedloga nakon predaje projektnog prijedloga na Poziv**

Prijavitelji do roka za podnošenje prijava mogu dostaviti dopunjenu i/ili ispravljenu verziju prijave. U navedenom slučaju potrebno je na omotnici uz podatke navedene u 5.1. dodatno napisati da se radi o izmjeni i/ili dopuni prijave. U protivnom se, sukladno točki 2.3., prijava neće uzeti u obzir, jer će se tretirati kao zasebna prijava**.**

**Pitanja i odgovori**

Pitanja mogu biti poslana elektroničkom poštom najkasnije 14 kalendarskih dana prije isteka roka za podnošenje projektnih prijedloga na adresu [EUobrazovanje@mint.hr](mailto:EUobrazovanje@mint.hr) .

Ministarstvo turizma nije obvezno davati pojašnjenja na pitanja pristigla nakon navedenog roka. Pitanja i odgovori će se objaviti 7 kalendarskih dana prije isteka roka za podnošenje projektnih prijedloga na središnjim internetskim stranicama [www.strukturnifondovi.hr](http://www.strukturnifondovi.hr) i [www.esf.hr](http://www.esf.hr).

**Informativne radionice**

Za potencijalne prijavitelje bit će organizirane informativne radionice u modalitetu otvorenog privremenog poziva najkasnije 21 kalendarski dan prije isteka roka za podnošenje projektnih prijava.

Informacije o točnom datumu i mjestu održavanja radionica bit će objavljene na mrežnim stranicama [www.strukturnifondovi.hr](http://www.strukturnifondovi.hr), [www.esf.hr](http://www.esf.hr) i [www.mint.hr](http://www.mint.hr) .

Prijave za radionice dostavljaju se na adresu elektroničke pošte [EUobrazovanje@mint.hr](mailto:EUobrazovanje@mint.hr).

**Okvirni raspored procesa prijave i odabira:**

|  |  |  |
| --- | --- | --- |
|  | DATUM | VRIJEME |
| Rok za podnošenje pitanja | 19. travnja 2017. |  |
| Rok za podnošenje projektnog prijedloga | 3. svibnja 2017. | 15:30 h |
| Informacija prijavitelju o stanju prijave nakon administrativne provjere | U roku od 8 radnih dana od dana donošenja odluke o statusu projektnog prijedloga |  |
| Informacija prijavitelju o stanju prijave nakon postupka procjene kvalitete | U roku od 8 radnih dana od dana donošenja odluke o statusu projektnog prijedloga |  |
| Dostava Odluke o financiranju | U roku od 8 radnih dana od dana donošenja Odluke o financiranju |  |
| Potpisivanje Ugovora o dodjeli bespovratnih sredstava | U roku od 30 kalendarskih dana od donošenje Odluke o financiranju. |  |

6. POSTUPAK DODJELE

Postupak dodjele bespovratnih sredstava provodi se u tri faze po redoslijedu kako slijedi:

1. **Administrativna provjera** (zaprimanje, registracija i administrativna provjera);
2. **Procjena kvalitete** (ocjenjivanje kvalitete, provjera prihvatljivosti prijavitelja i partnera, provjera prihvatljivosti projekta, ciljeva i projektnih aktivnosti, i provjera prihvatljivosti izdataka)
3. **Donošenje *Oduke o financiranju*** (donosi se za projekte koji su uspješno prošli postupak dodjele bespovratnih sredstava).

Element provjere prihvatljivosti prijavitelja i partnera, provodi se u fazi procjene kvalitete, no ukoliko se po pojedinom projektnom prijedlogu pokaže potreba za ranijom provjerom, PT2 može navedenu provjeru predmetnog projektnog prijedloga izvršiti i u administrativnoj fazi.

Ukoliko projektni prijedlog ne prođe pojedini element provjere, za njega nije potrebno provođenje cjelokupne faze provjere, već se provjera projektnog prijedloga može završiti s dijelom elementa provjere koji nije zadovoljen.

Provjera prihvatljivosti (što uključuje elemente provjere prihvatljivosti prijavitelja/partnera, prihvatljivosti projekta, ciljeva i aktivnosti, te prihvatljivost izdataka) mora se izvršiti jedino za one projektne prijedloge koji su udovoljili minimalnom bodovnom pragu određenom u PDP-u nakon ocjenjivanja kvalitete, a kojima se osigurava potpuna iskorištenost raspoloživih financijskih sredstava predmetnog PDP-a.

PT2 - Hrvatski zavod za zapošljavanje obavještava prijavitelje o statusu njihova projektnog prijedloga pisanim putem po završetku 1. i 2. faze postupka dodjele bespovratnih sredstava i to:

* uspješne prijavitelje - da su njihovi projektni prijedlozi odabrani za sljedeću fazu dodjele ili
* neuspješne prijavitelje – da njihovi projektni prijedlozi nisu odabrani za sljedeću fazu dodjele s obrazloženjem,

i to u roku od 8 radnih dana od dana donošenja odluke o statusu navedenog projektnog prijedloga (uspješan ili neuspješan).

Dostava obavijesti prijavitelju obavlja se slanjem poštom i/ili elektroničkim putem i/ili telefaxom. Dostava poštom obavlja se slanjem pisane obavijesti preporučeno s povratnicom te se smatra obavljenom u trenutku kada je prijavitelj zaprimio pisanu obavijest što se dokazuje potpisom na povratnici. Dostava elektroničkim putem smatra se obavljenom kada je zaprimljen email s potvrdom „isporučeno/pročitano“. Dostava telefaxom smatra se izvršenom u trenutku primitka potvrde o urednoj isporuci obavijesti. U svrhu dokazivanja slanja dovoljno je da je obavijest uspješno poslana samo na jedan od navedenih načina. Kao datum zaprimanja obavijesti od kojeg teku svi daljnji rokovi uzima se datum dostave koji je nastupio prvi.

Ako se ponovljena pisana obavijest kojom se prijavitelj/korisnik obavještava o isključenju njegova projektnog prijedloga iz (daljnjeg) postupka dodjele ili neprihvaćanju njegova projektnog prijedloga za financiranje bespovratnim sredstvima nije mogla dostaviti niti na jedan od opisanih načina u roku od 6 radnih dana od dana kada je prvi put poslana na adresu elektroničke pošte i/ili adresu i/ili ovlaštenoj osobi koju je prijavitelj naznačio u projektnom prijedlogu, smatra se da je dostava obavljena protekom navedenog roka.

**6.1 Administrativna provjera**

Administrativna provjera je postupak provjere usklađenosti projektnih prijedloga s administrativnim kriterijima primjenjivima na postupak dodjele.

Projektni prijedlozi moraju se dostaviti na adresu i u roku kako je navedeno u poglavlju 5.1. PT2 će provesti administrativnu provjeru projektnih prijedloga i prijavitelja prema sljedećim kriterijima:

|  |  |
| --- | --- |
| **Uvjeti za registraciju i administrativnu provjeru** | **Mogućnost traženja zahtjeva za pojašnjenjima**  **(Da/Ne)** |
| 1. Zaprimljeni prijavni paket/omotnica je zatvoren. | Ne |
| 1. Prijavni paket/omotnica predan je u propisanom roku. | Ne |
| 1. Na zaprimljenom prijavnom paketu/omotnici ili potvrdi primitka projektnog prijedloga zabilježen je datum podnošenja projektnog prijedloga. | Da |
| 1. Zatraženi iznos bespovratnih sredstava je unutar financijskih pragova sukladno točki 1.6 | Ne |
| 1. Projektni prijedlog predan je na propisanom mediju i u propisanom formatu. | Da |
| 1. Projektni prijedlog istovjetan je u elektroničkoj i papirnatoj verziji pripadajućeg obrasca (tamo gdje su zatražene obje verzije). | Da |
| 1. Projektni prijedlog ispunjen je na ispravnim predlošcima. | Da |
| 1. Projektni prijedlog sadrži sve obvezne priloge i prateće dokumente. Tamo gdje je to predviđeno dokument je potpisan od ovlaštene osobe i ovjeren službenim pečatom organizacije. | Da |
| 1. Projektno partnerstvo čini najviše 5 pravnih osoba (prijavitelj i 4 projektna partnera). | Da |

Ukoliko projektni prijedlog ne udovoljava jednom od navedenih zahtjeva za administrativnu provjeru bit će isključen iz daljnjeg postupka dodjele pri čemu provjera preostalih uvjeta nije više potrebna.

**6.2 Procjena kvalitete**

Tijekom provedbe faze procjene kvalitete nadležno Tijelo, Hrvatski zavod za zapošljavanje, osniva Odbor za odabir projekata (OOP) i vrši ocjenjivanje projektnih prijedloga prema kriterijima odabira (KO) na temelju definirane metodologije kriterija odabira i sukladno pitanjima za kvalitativnu procjenu, te provodi provjeru prihvatljivosti prijavitelja i partnera, prihvatljivosti projekta, prihvatljivosti ciljeva projekta, projektnih aktivnosti i provjeru prihvatljivosti izdataka.

**Provjera prihvatljivosti prijavitelja i partnera**

|  |  |
| --- | --- |
| **Prihvatljivosti prijavitelja, partnera** | **Mogućnost traženja zahtjeva za pojašnjenjima (Da/Ne)** |
| 1. Prijavitelj i Partner su prihvatljivi po obliku pravne ili fizičke osobnosti. | Da |
| 1. Prijavitelj i Partner su prihvatljivi po drugim zahtjevima predmetnog postupka dodjele. | Da |
| 1. Prijavitelj je u partnerstvu s poslodavcem/gospodarskim subjektom koji je registriran za obavljanje gospodarske djelatnosti u sektoru turizma i/ ili ugostiteljstva | Da |
| 1. Ako je udruga prijavitelj, osim obaveznog partnerstva s poslodavcem, u partnerstvu je i s ustanovom za obrazovanje odraslih | Da |

Za potrebe utvrđivanja odredbi vezanih za prihvatljivost prijavitelja, partnera a koje su utvrđene u točkama 2.2.1. i 2.2.2. ovih Uputa, prijavitelj i partner dostavljaju dokumente navedene pod rednim brojevima 2. do 6. u dijelu 5.1 Način podnošenja projektnog prijedloga.

**Provjera prihvatljivosti projekta, ciljeva projekta, aktivnosti i izdataka**

Cilj provjere prihvatljivosti projekta, ciljeva projekta, aktivnosti i izdataka jest provjeriti usklađenost projektnih prijedloga s kriterijima prihvatljivosti za projektne aktivnosti i izdatke tijekom čega provjerava i osigurava da su ispunjeni uvjeti za financiranje pojedinog projektnog prijedloga, određujući najviši iznos prihvatljivih izdataka za projektni prijedlog, u skladu s Uredbom (EU) br. 1303/2013, pravilima za pojedine Fondove i važećim Pravilnikom o prihvatljivosti izdataka.

|  |  |  |  |
| --- | --- | --- | --- |
| **Br.** | **Pitanje za provjeru prihvatljivosti projekta** | **Izvor provjere** | **Mogućnost traženja zahtjeva za pojašnjenjima (Da/Ne)** |
| 1. | Projekt se provodi na prihvatljivom zemljopisnom području. | Prijavni obrazac A, Podaci o lokaciji projekta | Da |
| 2. | Projekt je u skladu s nacionalnim propisima i propisima EU, uvažavajući pravila o državnim potporama/ potporama male vrijednosti te druga pravila i zahtjeve primjenjive na predmetnu dodjelu. | Prijavni obrazac A, Izjava o dodijeljenim potporama male vrijednosti | Da |
| 3. | Projekt u trenutku podnošenja projektnog prijedloga nije fizički niti financijski završen. | Izjava prijavitelja i Izjava partnera | Da |
| 4. | Projektne aktivnosti se neće dvostruko financirati. | Izjava prijavitelja i Izjava partnera | Da |
| 5. | Projekt doprinosi pokazateljima:   * CO01 s minimalnom vrijednošću 40 u obaveznoj kombinaciji s barem jednim od pokazatelja CO06, CO07 ili CO16 pri čemu zbroj vrijednosti odabranih pokazatelja CO06, CO07 i/ili CO16 ne smije biti manji od vrijednosti pokazatelja CO01i * SO203 s minimalnom vrijednošću 1 i * SR206 s minimalnom vrijednošću 1   te su zajedno s naznačenim vrijednostima koje zadovoljavaju sve propisane uvjete navedeni u podatkovnom listu 4 „Obrazloženje projekta“ Prijavnog obrasca A. | Prijavni obrazac A, Obrazloženje projekta | Da |
| 8. | Projekt traje najmanje 12, odnosno najviše 24 mjeseca. | Prijavni obrazac A,Raspored provedbe elemenata projekta | Da |

|  |  |  |  |
| --- | --- | --- | --- |
| **Br.** | **Pitanje za provjeru prihvatljivosti ciljeva projekta i projektnih aktivnosti** | **Izvor provjere** | **Mogućnost traženja zahtjeva za pojašnjenjima (Da/Ne)** |
| 1. | Cilj operacije/projekta je u skladu sa svim ciljevima predmetne dodjele bespovratnih sredstava | Prijavni obrazac A - Kratki opis projekta; Obrazloženje projekta; Elementi projekta i proračun. | Da |
| 2. | Aktivnosti projekta su u skladu s prihvatljivim aktivnostima predmetne dodjele. | Prijavni obrazac A, Kratki opis projekta, Elementi projekta i proračun | Da |

Ukoliko se tijekom provjere prihvatljivosti projektnih aktivnosti utvrdi da u određenom projektnom prijedlogu jedna ili više aktivnosti nisu prihvatljive, prilikom provjere prihvatljivosti izdataka automatski se iz proračuna brišu izdatci koji se odnose na aktivnosti za koje je utvrđeno da su neprihvatljive.

Ako je potrebno, **Hrvatski zavod za zapošljavanje** ispravlja predloženi proračun projektnog prijedloga, uklanjajući neprihvatljive izdatke, pri čemu može:

* od prijavitelja zatražiti dostavljanje dodatnih podataka kako bi se opravdala prihvatljivost izdataka. Ako prijavitelj ne dostavi zadovoljavajuće podatke ili ih ne dostavi u za to predviđenom roku, navedeni izdatci se smatraju neprihvatljivima i uklanjaju iz proračuna; i/ili
* zajedno s prijaviteljem (pisanim putem) provjeriti stavke proračuna (predložene iznose uz pojedinu stavku kao i opravdanost pojedinih stavki proračuna). U navedenim slučajevima nadležno tijelo od prijavitelja zahtijeva razloge kojima se opravdava potreba i novčana vrijednost pojedine stavke, ostavljajući mu za navedeno primjereni rok. Ako prijavitelj u navedenom roku, u skladu s uputom nadležnog tijela, ne opravda pojedinu stavku i/ili iznos, ista se briše iz proračuna ili se smanjuje zatraženi iznos. Prijavitelj je obvezan u postupku pregleda proračuna biti na raspolaganju u svrhu davanja potrebnih obrazloženja.

|  |  |  |
| --- | --- | --- |
| **Br.** | **Pitanje za provjeru prihvatljivosti izdataka** | **Mogućnost traženja zahtjeva za pojašnjenjima (Da/Ne)** |
| 1. | Izdaci su u skladu s važećim Pravilnikom o prihvatljivosti izdataka u okviru Europskog socijalnog fonda  (NN, br. 149/14, 14/16, 74/16) i (dodatnim) uvjetima za prihvatljivost izdataka primjenjivima na predmetnu dodjelu. | Da |
| 2. | Nakon provedenog postupka provjere prihvatljivosti izdataka odnosno, po potrebi isključivanja neprihvatljivih izdataka , svrha projekta nije ugrožena. | Da |
| 3. | Nakon provedenog postupka provjere prihvatljivosti izdataka iznos zatražene potpore u skladu je s pragovima definiranim Programom potpora male vrijednosti. | Ne |

**Hrvatski zavod za zapošljavanje** u suradnji s prijaviteljem ispravlja predloženi proračun uklanjajući neprihvatljive izdatke samo i isključivo u opsegu u kojemu se ne utječe na rezultate prethodnih faza dodjele, ne mijenja se koncept projekta ili aktivnosti za koje je u fazi provjere prihvatljivosti projektnih aktivnosti utvrđeno da su prihvatljive, kao ni opseg intervencije ili ciljevi predloženog projektnog prijedloga. Ispravci mogu biti od utjecaja jedino na iznos bespovratnih sredstava za dodjelu odnosno na postotak sufinanciranja iz Fondova (intenzitet potpore).

Projektni prijedlozi moraju udovoljiti svim kriterijima prihvatljivosti projekta, ciljeva projekta, projektnih aktivnosti i izdataka kako bi se mogla donijeti *Odluka o financiranju*. Ukoliko projektni prijedlog ne udovoljava jednom od navedenih kriterija prihvatljivosti projekta i projektnih aktivnosti i izdataka može biti isključen iz daljnjeg postupka dodjele pri čemu provjera preostalih kriterija nije više potrebna.

**Ocjenjivanje kvalitete**

Odbor za odabir projekata vrši kvalitativnu procjenu projektnih prijedloga sukladno kriterijima odabira zadanih Pozivom, u tablici u nastavku. Svaki projektni prijedlog ocjenjuju najmanje 2 člana Odbora. Završni rezultat ocjenjivanja kvalitete projektnog prijedloga je prosjek ocjena članova OOP-a.

| **Kriterij odabira i pitanja za kvalitativnu procjenu** | **Bodovna vrijednost** | **Koeficijent** | **Maksimalno ostvariva ocjena** | **Referenca na izvor za provjeru** |
| --- | --- | --- | --- | --- |
| **1. Relevantnost i važnost operacije/ projekta za ostvarivanje očekivanih ciljeva i rezultata Specifičnog cilja Operativnog programa** | | | | |
| **1.1. Jesu li ciljevi, očekivani rezultati i pokazatelji projektnog prijedloga u skladu s ciljevima, rezultatima i pokazateljima operacije kako je to zahtijevano ovim Uputama za prijavitelje**“  Obrazloženje ocjene - bodovna skala:  5 – u potpunosti  4 – usklađeni su, ali postoje manje nejasnoće  3 – djelomično  2 – postoje velike nejasnoće 1 – slabo ili uopće nisu | 1-5 | 4 | 20 | Prijavni obrazac A - Obrazloženje projekta; Kratki opis projekta; Elementi projekta i proračun. |
| **2. Usklađenost operacije/ projekta s nacionalnim propisima i propisima EU, te doprinos prijedloga ostvarivanju ciljeva utvrđenih u relevantnim strateškim dokumentima na nacionalnoj razini i razini EU** | | | | |
| **2.1** Da li je projektni prijedlog izrađen u skladu s nacionalnim i EU odredbama i propisima i doprinosi strateškim dokumentima na nacionalnoj i EU razini navedenim u točki 1.2 ovih Uputa za prijavitelje?  Obrazloženje ocjene - bodovna skala:  5 – u potpunosti  4- usklađen je, ali postoje manje nejasnoće  3 - djelomično  2 –nije jasno  1– uopće nije | 1-5 | 2 | 10 | Prijavni obrazac A – Kratki opis projekta (Svrha i opravdanost projekta) |
| **3. Relevantnost aktivnosti operacije/ projekta u odnosu na ciljane skupine Specifičnog cilja Operativnog programa** | | | | |
| **3.1** Da li su ciljevi i aktivnosti navedene u projektnoj prijavi vezani uz i odgovaraju potrebama/ problemima ciljanih skupina (da li će njihovo ostvarenje doprinijeti zadovoljenju njihovih potreba/ rješavanju njihovih problema)?  Obrazloženje ocjene - bodovna skala:  5 – u potpunosti odgovaraju  4- odgovaraju, ali postoje manje nejasnoće  3 – djelomično odgovaraju  2- postoje velike nejasnoće  1 – uopće ne odgovaraju | 1-5 | 2 | 15 | Prijavni obrazac A - Kratki opis projekta (Svrha i opravdanost projekta); Obrazloženje projekta; Elementi projekta i proračun. |
| **3.2 Ocjena odabira ciljne skupine, pripadnika ranjivih skupina:**  Obrazloženje ocjene - bodovna skala:  **5 –** projektni prijedlog kao ciljne skupine predviđa osobe s invaliditetom **i** osobestarije od 54 godine  **4 –** projektni prijedlog kao ciljnu skupinu predviđa samo osobe s invaliditetom  **3 –** projektni prijedlog kao ciljnu skupinu predviđa samo polaznike starije od 54 godine  **2** – projektni prijedlog kao ciljne skupine predviđa polaznike mlađe od 25 godina **i** starije od 54 godine i/ili osobe s invaliditetom  **1** – projektni prijedlog kao ciljnu skupinu predviđa samo polaznike mlađe od 25 godina | 1-5 | 1 | Prijavni obrazac A - Obrazloženje projekta. |
| **4. Kvaliteta prijedloga operacije/projekta** | | | | |
| 4.1 Da li je sudjelovanje svakog partnera predviđenog projektnom prijavom opravdano te odgovara li podjela zaduženja između partnera kapacitetu svakog člana partnerstva.  Obrazloženje ocjene - bodovna skala:  5 – sudjelovanje partnera u potpunosti je opravdano i podjela zaduženja odgovara njihovom kapacitetu  4 – sudjelovanje većine partnera je opravdano i podjela većine zaduženja odgovara njihovom kapacitetu  3 - sudjelovanje partnera u potpunosti je opravdano no podjela zaduženja nije jasno opisana prema postojećim kapacitetima  2 – sudjelovanje partnera nije u potpunosti opravdano, no prijavitelj i partneri posjeduju odgovarajuću razinu kapaciteta  1– sudjelovanje partnera nije opravdano i/ili nije opisana odgovarajuća razina kapaciteta prijavitelja i partnera | 1-5 | 2 | 30 | Prijavni obrazac A- Kratki opis projekta (Informacija o provedbenim kapacitetima prijavitelja i odabiru partnera) |
| **4.2** Predviđen vremenski slijed projektnih aktivnosti je realističan, odnosno osigurava pravovremenu i kvalitetnu provedbu planiranih projektnih aktivnosti  Obrazloženje ocjene - bodovna skala:  5 – vremenski slijed projektnih aktivnosti je u potpunosti realističan te osigurava pravovremenu i kvalitetnu provedbu projektnih aktivnosti  4 – vremenskih slijed projektnih aktivnosti je realističan te u većem dijelu osigurava pravovremenu i kvalitetnu provedbu projektnih aktivnosti  3 - vremenski slijed projektnih aktivnosti je djelomično realističan, ali je moguća provedba projektnih aktivnosti  2 – vremenski slijed projektnih aktivnosti nije jasno prikazan te je upitna kvalitetna i pravovremena provedba projektnih aktivnosti  1– vremenski slijed projektnih aktivnosti nije realističan te ne osigurava kvalitetnu i pravovremenu provedbu projektnih aktivnosti | 1-5 | 2 | Prijavni obrazac A - Kratki opis projekta (Svrha i opravdanost projekta); Obrazloženje projekta; Elementi projekta i proračun. |
| **4.3** Projektni prijedlog sadrži inovativni pristup koji rješava problem obrazovanja/usavršavanja ranjivih skupina te potiče njihovu socijalnu uključenost, odnosno uključuje različite društvene skupine u kreiranje programa obrazovanja i/ili usavršavanja?  Obrazloženje ocjene - bodovna skala:  5 – Jasno je objašnjen inovativni pristup i uključenost različitih društvenih skupina u kreiranje programa  4 –Inovativni pristup je objašnjen, ali postoje manje nejasnoće vezane uz uključenost različitih društvenih skupina u kreiranje programa  3 - Inovativni pristup je djelomično objašnjen, te postoje nejasnoće vezane uz uključenost različitih društvenih skupina u kreiranje programa  2 – Nije jasan predloženi inovativni pristup te uključenost različitih društvenih skupina u kreiranje programa  1– Projektni prijedlog ne predlaže inovativni pristup | 1-5 | 2 | Prijavni obrazac A - Kratki opis projekta (Svrha i opravdanost projekta) |
| **5. Održivost operacije/projekta** | | | | |
| **5.1** Da li će rezultati projekta biti održivi, odnosno da li će se kroz projekt razviti rezultati koji će se moći multiplicirati na lokalnoj, regionalnoj i nacionalnoj razini?  Obrazloženje ocjene – bodovna skala:  5 – održivost i multiplikacija rezultata je u potpunosti jasno opisana i realistična  4 – održivost i multiplikacija rezultata je jasno opisana, ali postoje manje nejasnoće oko provedivosti  3- održivost i multiplikacija rezultata je djelomično opisana te postoje veće nejasnoće oko provedivosti  2 – održivost i multiplikacija rezultata nije jasno opisana te je provedivost upitna  1 – održivost i multiplikacija rezultata nije uopće opisana | 1-5 | 4,0 | 20 | Prijavni obrazac A – Kratki opis projekta (Kratki opis na koji će način održivost rezultata projekta biti zajamčena nakon završetka projekta) |
| **6. Doprinos postizanju horizontalnih ciljeva Operativnog programa** | | | | |
| **6.1** Projekt doprinosi jednakim mogućnostima, održivom razvoju i zaštiti okoliša te načelima dobrog upravljanja, uključujući i suradnju s civilnim društvom.  Obrazloženje ocjene – bodovna skala:  5 - projekt doprinosi svim horizontalnim temama  4 – projekt doprinosi dvjema horizontalnim temama  3 – projekt doprinosi jednoj horizontalnoj temi  2 - nejasno je kojim horizontalnim temama projekt doprinosi  1 – projekt je neutralan u odnosu na horizontalne teme | 1-5 | 1 | 5 | Prijavni obrazac A –Horizontalne teme |
|  | | | | |
| **UKUPNO**  **MINIMALNI BODOVNI PRAG:** | | | **100**  **60** | |

Projekti koji nisu zadovoljili uvjete prihvatljivosti i ostvarili minimalni bodovni prag ne mogu biti uvršteni na popis (rang listu) ocijenjenih projekata.

Projektni prijedlog mora zadovoljiti minimalni broj bodova (bodovni prag) po svakom od sljedećih + općih kriterija:

- minimalni bodovni prag: **60 bodova** i

- Kvaliteta prijedloga operacije/projekta: minimalno **15 bodova**

Nakon što su svi projektni prijedlozi ocijenjeni, OOP će pripremiti rang-listu projektnih prijedloga, koja uključuje i rezervnu listu. Vremensko razdoblje trajanja rezervne liste je 180 kalendarskih dana od datuma donošenja odluke o statusu projektnih prijedloga nakon faze procjene kvalitete projektnih prijedloga. Projektni prijedlog koji je na rezervnoj listi ne prihvaća se ako sukladno rang-listi nema raspoloživih sredstava za njegovo financiranje.

Postupak dodjele za projektne prijedloge s rezervne liste može se nastaviti isključivo pod jednakim uvjetima, izuzev uvjeta koji se odnose na rokove postupka, u trenutku kada i ako potrebna financijska sredstva postanu raspoloživa. Pri tome se uvažava redoslijed projektnih prijedloga na rezervnoj listi te (preostala) raspoloživa financijska sredstva iz pripadajuće omotnice. Ukoliko prvi projektni prijedlog s rezervne liste prelazi preostali raspoloživi iznos, navedenom prijavitelju se nudi mogućnost da u odgovarajućoj mjeri osigura/poveća udio sufinanciranja, a ukoliko on to odbije, pristupa se prvom idućem projektnom prijedlogu s rezervne liste.

Ako više projektnih prijedloga ostvari isti broj bodova, a raspoloživa financijska sredstva su dostatna za donošenje Odluke o financiranju za samo jedan ili neke od tih projektnih prijedloga, primjenjuje se dodatno rangiranje projektnih prijedloga s istim brojem bodova.

Dodatno rangiranje vrši se na sljedeći način: projektni prijedlozi se rangiraju prema ostvarenom broju bodova na temeljutablice*Kriterij odabira i pitanja za kvalitativnu procjenu*, na **4. kriteriju odabira: *Kvaliteta prijedloga operacije/ projekta*** . Ukoliko projektni prijedlozi i tom dijelu imaju isti broj bodova, financirat će se projektni prijedlog koji ostvari više bodova na **3. kriteriju odabira: Relevantnost aktivnosti operacije/ projekta u odnosu na ciljane skupine Specifičnog cilja Operativnog programa**.

Ukoliko i u ovom dijelu projektni prijedlozi imaju isti broj bodova, financirat će se projektni prijedlog koji ostvari više bodova na **5. kriteriju odabira: *Održivost operacije/ projekta*** .

U slučaju da raspoloživa financijska sredstva nisu iskorištena, a nisu dovoljna za financiranje utvrđenog iznosa prihvatljivih izdataka projektnog prijedloga sljedećeg na popisu (rang-listi), nadležno tijelo može, bez odgode, pisanim putem prijavitelju ponuditi povećavanje njegovog udjela sufinanciranja ili od njega zatražiti sufinanciranje projektnog prijedloga kako bi se premostio manjak financijskih sredstava.

**6.3 Odluka o financiranju**

Odluka o financiranju se donosi za projektne prijedloge koji su uspješno prošli sve faze postupka dodjele bespovratnih sredstava. **Ministarstvo turizma** odlučuje o financiranju projektnih prijedloga uzimajući u obzir popis (rang-listu) OOP-a iz faze procjene kvalitete.

**Ministarstvo turizma** će pisanim putem obavijestiti prijavitelje čiji projektni prijedlozi su odabrani za financiranje, one čiji projektni prijedlozi nisu odabrani, kao i one čiji se projektni prijedlozi nalaze na rezervnoj listi. Navedena obavijest sadržava najmanje Odluku o financiranju i informacije o daljnjem postupanju.

**6.4 Odredbe vezane uz dodatna pojašnjenja tijekom postupka dodjele bespovratnih sredstava**

Ako u projektnom prijedlogu dostavljeni podaci nisu jasni ili sadrže pogreške te u slučajevima kad iz navedenih razloga nije u mogućnosti objektivno provesti postupak dodjele, Hrvatski zavod za zapošljavanje može od prijavitelja zatražiti pojašnjenja u bilo kojoj fazi tijekom postupka dodjele ako je za to pitanje predviđena mogućnost traženja pojašnjenja. Pojašnjenja je također moguće tražiti i u elementu ocjenjivanja kvalitete projektnih prijedloga. Prijavitelji su obvezni postupiti u skladu sa zahtjevom Hrvatskog zavoda za zapošljavanje u za to određenom roku, u protivnom se njihov projektni prijedlog može isključiti iz postupka dodjele.

U slučaju dostave papirnate verzije dokumenta bez odgovarajuće elektronske verzije, PT2 može zatražiti ili samostalno izraditi elektronsku presliku papirnatog dokumenta.

**6.5 Prigovori**

Prijavitelji koji smatraju da su oštećeni zbog nepravilnog postupanja tijekom postupka dodjele sredstava, imaju pravo podnijeti prigovor *Komisiji za razmatranje prigovora* (u daljnjem tekstu: Komisija) koju osniva Ministarstvo rada i mirovinskoga sustava kao Upravljačko tijelo. Prijavitelji mogu podnijeti prigovor u roku od 7 radnih dana od dana primitka obavijesti o statusu njihovog projektnog prijedloga zbog sljedećih razloga:

- povrede postupka opisanog u dokumentaciji predmetnog postupka dodjele sredstava;

- povrede sljedećih načela: jednakog postupanja; zabrane diskriminacije po bilo kojoj osnovi;

transparentnosti; zaštite osobnih podataka u skladu sa Zakonom o zaštiti osobnih podataka (NN,

br. 103/03, 118/06, 41/08, 130/11 i 106/12), Zakonom o tajnosti podataka (NN, br. 79/07 i

86/12), Zakonom o zaštiti tajnosti podataka (urednički pročišćeni tekst, NN broj 108/96 i 79/07);

razmjernosti; sprječavanja sukoba interesa; tajnosti postupka dodjele bespovratnih sredstava.

Teret dokazivanja navedenih činjenica je na prijavitelju.

Prigovori se podnose preporučenom pošiljkom s povratnicom na adresu Upravljačkog tijela za Operativni program ''Učinkoviti ljudski potencijali'':

**Ministarstvo rada i mirovinskoga sustava**

**Uprava za upravljanje operativnim programima Europske unije**

**Petračićeva 4/1, 10 000 Zagreb**

Prigovori dostavljeni na drugi način, kao i prigovori dostavljeni izvan roka, podneseni od neovlaštene osobe (osoba koja nije prijavitelj ili nije ovlaštena od strane prijavitelja) te dostavljeni nenadležnom tijelu, ne smatraju se valjanima i ne uzimaju se u razmatranje, o čemu se pisanim putem obavještava prijavitelja.

Prigovor, da bi se o njemu moglo odlučiti, mora sadržavati najmanje:

- podatke o prijavitelju (ime/naziv, adresa, OIB),

- naziv i referentni broj Poziva,

- razloge prigovora,

- potpis prijavitelja ili ovlaštene osobe prijavitelja,

- ako je primjenjivo, punomoć za podnošenje prigovora.

Komisija odlučuje o prigovoru u roku od 15 radnih dana od dana zaprimanja prigovora, o čemu prijavitelje obavještava pisanim putem.

**Osiguranje dostupnosti informacija o projektnom prijedlogom**

Prijavitelj ima pravo na pristup informacijama u odnosu na svoj projektni prijedlog. Prijavitelji mogu uputiti zahtjev za pojašnjenjem povezan s projektnim prijedlogom Hrvatskom zavodu za zapošljavanje slanjem poštom (na adresu: Hrvatski zavod za zapošljavanje, Ured za financiranje i ugovaranje EU projekata, Petračićeva 4/3, 10000 Zagreb) ili elektroničkim putem (tecd@hzz.hr), i to u roku od 5 radnih dana od primitka obavijesti o statusu njihovog projektnog prijedloga u pojedinoj fazi postupka dodjele.

Za fazu donošenja odluke o financiranju: zahtjev za pojašnjenjem se dostavlja Ministarstvu turizma u pisanom obliku, poštom, osobnom dostavom (Prisavlje 14, 10000 Zagreb, Hrvatska) ili elektroničkim putem na adresu [EUobrazovanje@mint.hr](mailto:EUobrazovanje@mint.hr) u roku od 5 radnih dana od dana zaprimanja obavijesti o statusu projektnog prijedloga nakon završetka faze odluke o financiranju.

Nadležno tijelo za pojedinu fazu postupka odgovara na zahtjev u roku od 15 radnih dana od dana primitka zahtjeva.

Podnošenja zahtjeva za pojašnjenjem ili zaprimanje odgovora nema utjecaja na rok za podnošenje prigovora.

**Rok mirovanja**

Odluka o financiranju se ne može donijeti prije isteka roka mirovanja.

Rok mirovanja obuhvaća razdoblje (od 8 radnih dana) unutar kojega se prijavitelju dostavlja pisana obavijest o statusu njegova projektnog prijedloga nakon faze procjene kvalitete projektnih prijedloga te rok (od 7 radnih dana) unutar kojeg može podnijeti prigovor Komisiji. Navedeni rok ne može biti duži od 15 radnih dana.

Ukoliko je prigovor podnesen nakon provedene faze procjene kvalitete projektnih prijedloga ne može se donijeti Odluka o financiranju. Ako je prigovor podnesen, rok mirovanja obuhvaća i razdoblje unutar kojega je Komisija dužna predložiti odluku čelniku UT-a, a to razdoblje ne može biti duže od 15 radnih dana. Rok mirovanja u svakom slučaju ne može biti duži od 30 radnih dana, računajući od dana kad je prijavitelju dostavljena pisana obavijest o statusu njegova projektnog prijedloga nakon faze procjene kvalitete (dostava se u predmetnom slučaju potvrđuje potpisanom povratnicom).

**6.6 Ugovor o dodjeli bespovratnih sredstava**

Nakon završetka postupka evaluacije projekata i donošenja Odluke o financiranju s uspješnim prijaviteljima se sklapa ugovor o dodjeli bespovratnih sredstava (vidi Prilog B). Ugovor o dodjeli bespovratnih sredstava je ugovor između Korisnika i **Ministarstva turizma**  kao Posredničkog tijela razine 1 i **Hrvatskog zavoda za zapošljavanje** kao Posredničkog tijela razine 2 kojim se utvrđuje najviši iznos bespovratnih sredstava dodijeljen projektu (iz izvora Državnog proračuna RH i izvora EU) te drugi financijski i provedbeni uvjeti Projekta i potpisuje se u roku od najviše 30 kalendarskih dana od donošenja *Odluke o financiranju*.

7. PRIJAVNI OBRASCI I PRILOZI

**A. Prijavni obrasci:**

1. Obrazac 1: Prijavni obrazac A

2. Obrazac 2: Izjava prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava i Izjava o partnerstvu

3. Obrazac 3: Izjava partnera o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele bespovratnih sredstava i Izjava o partnerstvu

4. Obrazac 4: Izjava o dodijeljenim potporama male vrijednosti

**B. Prilozi:**

1. Predložak Ugovora o dodjeli bespovratnih sredstava
   * 1. Posebni uvjeti ugovora
     2. Opći uvjeti ugovora
2. Postupci nabave za osobe koje nisu obveznici Zakona o javnoj nabavi
3. Program dodjele potpora male vrijednosti namijenjenih poboljšanju pristupa ranjivih skupina Tržištu rada u sektoru turizma i ugostiteljstva

1. <http://eur-lex.europa.eu/legal-content/HR/TXT/PDF/?uri=CELEX:32013R1303&from=HR> [↑](#footnote-ref-2)
2. <http://eur-lex.europa.eu/legal-content/HR/TXT/PDF/?uri=CELEX:32013R1304&from=HR> [↑](#footnote-ref-3)
3. <http://www.esf.hr/wordpress/wp-content/uploads/2016/03/PROVEDBENA-UREDBA-KOMISIJE-EU-br.-215_2014.pdf> [↑](#footnote-ref-4)
4. <http://eur-lex.europa.eu/legal-content/HR/TXT/HTML/?uri=CELEX:32014R0821&from=HR> [↑](#footnote-ref-5)
5. <http://eur-lex.europa.eu/legal-content/HR/TXT/PDF/?uri=CELEX:32014R0651&from=HR> [↑](#footnote-ref-6)
6. <http://eur-lex.europa.eu/legal-content/HR/TXT/PDF/?uri=CELEX:32013R1407&from=hr> [↑](#footnote-ref-7)
7. <http://eur-lex.europa.eu/legal-content/HR/TXT/HTML/?uri=CELEX:32014R0480&from=HR> [↑](#footnote-ref-8)
8. <http://www.esf.hr/wordpress/wp-content/uploads/2016/03/DELEGIRANA-UREDBA-KOMISIJE-EU-br.-240_2014.pdf> [↑](#footnote-ref-9)
9. <http://www.strukturnifondovi.hr/UserDocsImages/kako_do_fondova/korak1/uvjeti/eu_hr.pdf> [↑](#footnote-ref-10)
10. <http://www.mspm.hr/content/search?SearchText=europska+platforma+protiv+siroma%C5%A1tva> [↑](#footnote-ref-11)
11. <http://eur-lex.europa.eu/LexUriServ/LexUriServ.do?uri=COM:2010:0636:FIN:en:PDF> [↑](#footnote-ref-12)
12. <http://www.mvep.hr/custompages/static/hrv/files/120522_Ugovor_o_pristupanju.pdf> [↑](#footnote-ref-13)
13. <http://narodne-novine.nn.hr/clanci/sluzbeni/2015_02_23_479.html> [↑](#footnote-ref-14)
14. <http://www.esf.hr/wordpress/wp-content/uploads/2015/10/Pravilnik-o-prihvatljivosti-izdataka-za-projekte-Operativnog-programa-U%C4%8Dinkoviti-ljudski-potencijali-u-financijskom-razdoblju-2014.-2020.pdf> [↑](#footnote-ref-15)
15. <http://www.esf.hr/wordpress/wp-content/uploads/2016/02/Pravilnik-o-izmjenama-i-dopunama-Pravilnika-o-prihvatljivosti-izdataka-u-okviru-Europskog-socijalnog-fonda.pdf> [↑](#footnote-ref-16)
16. http://narodne-novine.nn.hr/clanci/sluzbeni/2016\_08\_74\_1749.html [↑](#footnote-ref-17)
17. <http://www.zakon.hr/z/223/Zakon-o-javnoj-nabavi> [↑](#footnote-ref-18)
18. <http://www.zakon.hr/z/464/zakon-o-dr%C5%BEavnim-potporama> [↑](#footnote-ref-19)
19. <http://www.esf.hr/wordpress/wp-content/uploads/2015/02/GLAVNI-DOKUMENT_Sporazum_o_partnerstvu_HR.pdf> [↑](#footnote-ref-20)
20. <http://www.esf.hr/wordpress/wp-content/uploads/2015/09/OPULJP-hr-20150709.pdf> [↑](#footnote-ref-21)
21. <http://www.mint.hr/UserDocsImages/Strategija-turizam-2020-editfinal.pdf> [↑](#footnote-ref-22)
22. <http://www.mint.hr/UserDocsImages/151014_akcijski_socijalni.pdf> [↑](#footnote-ref-23)
23. <http://www.mint.hr/UserDocsImages/010_160128_konkurentnost.pdf> [↑](#footnote-ref-24)
24. <http://narodne-novine.nn.hr/clanci/sluzbeni/2014_10_124_2364.html> [↑](#footnote-ref-25)
25. Osobe koje nemaju posao, raspoložive su za posao i aktivno traže posao te su registrirane u Hrvatskom zavodu za zapošljavanje na dan ulaska u projekt ili status nezaposlenosti potvrđuju Izjavom da nemaju posao, raspoloživi su za posao i aktivno traže posao [↑](#footnote-ref-26)
26. Dob sudionika računa se od datuma rođenja i određuje na dan ulaska u projekt [↑](#footnote-ref-27)
27. Dob sudionika računa se od datuma rođenja i određuje na dan ulaska u projekt [↑](#footnote-ref-28)
28. Osobe koje imaju dugotrajna tjelesna, mentalna, intelektualna ili osjetilna oštećenja koja u interakciji s raznim preprekama mogu onemogućiti njihovo potpuno i efektivno sudjelovanje u društvu, jednako kao i ostali članovi društva te su registrirane kao osobe s invaliditetom u skladu s nacionalnim definicijama [↑](#footnote-ref-29)
29. Datum ulaska u projekt - datum kada je sudionik započeo svoje sudjelovanje u projektu [↑](#footnote-ref-30)
30. Status sudionika šest mjeseci po prestanku sudjelovanja prikuplja i o njemu izvještava Upravljačko tijelo na temelju reprezentativnog uzorka. [↑](#footnote-ref-31)
31. Datum prestanka sudjelovanja (izlaska) je dan kada je pojedini sudionik izašao iz projektne aktivnosti (primjerice: završio pohađanje radionice/programa ili odustao od sudjelovanja) te nije ponovno ušao u istu ili drugu aktivnost u okviru istog projekta. Datum prestanka sudjelovanja se veže uz pojedinu osobu te ne mora biti povezan (često i nije) s datumom završetka projekta. [↑](#footnote-ref-32)
32. <http://narodne-novine.nn.hr/clanci/sluzbeni/2007_06_58_1870.html> [↑](#footnote-ref-33)
33. <http://narodne-novine.nn.hr/clanci/sluzbeni/2007_06_58_1870.html> [↑](#footnote-ref-34)
34. Sukladno Kaznenom zakonu (NN 125/11, 144/12, 56/15, 61/15) [↑](#footnote-ref-35)
35. Sukladno Zakonu o sprječavanju sukoba interesa (NN 57/2015) te članku 52 Uredbe Vijeća (EZ, Euroatom) br. 1605/2002 (SL L 298/1 26.10.2012.) [↑](#footnote-ref-36)
36. Prema Prijavnom obrascu A grupirane aktivnosti predstavljaju pojedini element projekta. [↑](#footnote-ref-37)
37. Praktični dio osposobljavanja za ranjivu skupinu mora se provoditi kod poslodavca, a dio je moguće provoditi i u ustanovi za obrazovanje odraslih [↑](#footnote-ref-38)
38. <http://www.strukturnifondovi.hr/UserDocsImages/Strukturni%20fondovi%202014.%20%E2%80%93%202020/Vizualni%20identiteti/Upute%20za%20korisnike%20sredstava%202014%20-2020.pdf> [↑](#footnote-ref-39)
39. **Troškovi prijevoza na mjesto i s mjesta osposobljavanja** odnose se na: naknade troškova prijevoza na osposobljavanje i s osposobljavanja mjesnim i međumjesnim javnim prijevozom u visini stvarnih izdataka, prema cijeni mjesečne odnosno pojedinačne prijevozne karte. Naknade mjesnog i međumjesnog javnog prijevoza na mjesto i sa mjesta osposobljavanja se odobravaju u ekonomski najpovoljnijoj opciji (dnevna, mjesečna ili godišnja karta).

    Prijevoz taxijem na mjesto i sa mjesta osposobljavanja se ne odobrava kao prihvatljiv trošak.

    Najam vozila odobrava se kao prihvatljiv trošak u slučaju kada su predstavnici ciljane skupine osobe s invaliditetom te za ostale ciljane skupine u slučaju kada predstavlja uštedu vremena i novčanih sredstava u odnosu na druge opcije prijevoza na mjesto i sa mjesta osposobljavanja. [↑](#footnote-ref-40)
40. **Troškovi smještaja** u mjestu osposobljavanja odobravaju se u smještajnim kapacitetima kategoriziranim s maksimalno 3 zvjezdice u visini stvarnog troška i to u slučaju da predstavljaju uštedu vremena i novčanih sredstava u odnosu na sve opcije prijevoza na mjesto i sa mjesta osposobljavanja te u slučaju da su predstavnici ciljanih skupina osobe sa invaliditetom. [↑](#footnote-ref-41)
41. **Troškovi hrane i smještaja** za vrijeme putovanja u zemlji i inozemstvu odobravaju u smještajnim kapacitetima kategoriziranim s maksimalno 3 zvjezdice u visini stvarnog troška [↑](#footnote-ref-42)
42. **Putni troškovi** definiraju se kao putovanja iz mjesta boravka ili prebivališta do odredišta projektne aktivnosti u zemlji i inozemstvu i natrag uključujući i moguće troškove za izdavanje vize. Za putovanje je moguće koristiti **javni prijevoz** (npr. autobus, vlak, avion, brodski prijevoz - 2. razred odnosno ekonomsku klasu) te organizirani **prijevoz u unajmljenom vozilu** u visini stvarnog troška. Troškovi za cestarine tunelarine i slično moraju biti uključeni u cijenu najma vozila. Odluka o odabiru vrste prijevoza ovisi o odluci prijavitelja projekta, te o tome koji trošak predstavlja uštedu u vremenu i novčanim sredstvima. [↑](#footnote-ref-43)
43. U slučaju osobne dostave, projektni prijedlozi se predaju u Pisarnicu Hrvatskog zavoda za zapošljavanje, Petračićeva 4/3, 10000 Zagreb. Uredovno vrijeme Pisarnice je od ponedjeljka do petka od 8:30 do 15:30 sati. Dostavljač će pri predaji projektnog prijedloga dobiti od djelatnika Pisarnice potvrdu primitka s potpisom, datumom i vremenom predaje projektne prijave. [↑](#footnote-ref-44)